การจัดการ

โครงสร้างการจัดการ

โครงสร้างการจัดการของบริษัท ณ วันที่ 31 ธันวาคม 2551
ประกอบด้วยคณะกรรมการทั้งหมดจำนวน 6 ชุด กล่าวคือ คณะกรรมการบริษัท
คณะกรรมการตรวจสอบ คณะกรรมการพิจารณาค่าตอบแทน คณะกรรมการสรรหา
คณะกรรมการบริหารความเสี่ยง และคณะกรรมการบริหาร โดยมีรายละเอียดดังต่อไปนี้

คณะกรรมการบริษัท

คณะกรรมการของ บริษัท โอซีซี จำกัด (มหาชน)
ตามหนังสือรับรองการจดทะเบียนกระทรวงพาณิชย์มีจำนวนทั้งหมด 10 ท่าน
ประกอบด้วยกรรมการที่ไม่เป็นผู้บริหารจำนวน 8 ท่าน และกรรมการที่เป็นผู้บริหารจำนวน 2 ท่าน
ทุกท่านล้วนเป็นผู้ที่มีความรู้ความสามารถและมีประสบการณ์หลายด้าน ดังมีรายนามต่อไปนี้

  ------- ------------------------------ --------------------------------
  ลำดับ    รายชื่อกรรมการ                   ตำแหน่ง

  1.      นายประจักษ์ อัสสันตชัย              ประธานกรรมการ

  2.      นายสมศักดิ์ ธนสารศิลป์              รองประธานกรรมการ

  3.      นางกาญจนา สายสิริพร              กรรมการผู้จัดการ

  4.      นางธีรดา อำพันวงษ์                กรรมการรองกรรมการผู้จัดการ

  5.      นางอรดี รุ่งเรืองโรจน์              กรรมการอิสระ

  6.      นางวัชนี วัฒนถวัลย์วงศ์              กรรมการอิสระ

  7.      นายเกรียงศักดิ์ ศรีไพศาล            กรรมการอิสระ

  8.      นายบุญเกียรติ โชควัฒนา             กรรมการ

  9.      นายมนู ลีลานุวัฒน์                  กรรมการ

  10.     นายชัยเลิศ มนูญผล                 กรรมการ

          นางชูพันธุ์ อิ่มทอง                  เลขานุการบริษัท
  ------- ------------------------------ --------------------------------

บริษัทมีกรรมการที่มีคุณสมบัติเป็นกรรมการอิสระจำนวน 3 ท่าน
โดยบริษัทได้พิจารณาคุณสมบัติของกรรมการอิสระที่สอดคล้องกับคุณสมบัติตามหลักเกณฑ์ของสำนักงานคณะกรรมการ
ก.ล.ต. และตลาดหลักทรัพย์แห่งประเทศไทย ดังนี้

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
    หรือผู้มีอำนาจควบคุมของบริษัท หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้ผู้ขออนุญาต
  หรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทยว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันโดยอนุโลมแต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็นหรือเคยเป็นผู้สอบบัญชีของบริษัทบริษัทใหญ่ บริษัทย่อย
    บริษัทร่วมหรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชี
    ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
    บริษัทย่อย บริษัทร่วม นิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
    ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัททั้งนี้
    หากคณะกรรมการกำกับตลาดทุน ได้มีประกาศเปลี่ยนแปลงคุณสมบัติกรรมการอิสระ
    กรรมการอิสระของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

ข้อพึงปฏิบัติที่ดีของกรรมการบริษัท

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และเพื่อผลประโยชน์ของบริษัท

2.  ต้องติดตามดูแลความเป็นไปในกิจการของบริษัท และอุทิศเวลาเข้าร่วมประชุมคณะกรรมการ
    เพื่อให้ความเห็นและพิจารณากิจการต่างๆ อย่างสม่ำเสมอ

3.  ต้องรายงานการเข้าถือครองหลักทรัพย์บริษัทของตน คู่สมรส
    และบุตรที่ยังไม่บรรลุนิติภาวะให้ที่ประชุมคณะกรรมการบริษัททราบ
    และต้องรายงานการเปลี่ยนแปลงการเข้าถือหลักทรัพย์บริษัทของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์

4.  เมื่อกรรมการมีส่วนได้เสียไม่ว่าโดยตรงหรือโดยอ้อมในสัญญา หรือในกิจการใดๆ
    ที่บริษัทได้ทำขึ้นในระหว่างรอบปีบัญชี ต้องแจ้งให้บริษัททราบ

5.  ในกรณีที่กรรมการมีความประสงค์ที่จะซื้อทรัพย์สินของบริษัท ขายทรัพย์สินให้แก่บริษัท
    หรือทำธุรกิจกับบริษัท ไม่ว่าจะดำเนินการในนามของตนเองหรือในนามของผู้อื่น
    ต้องได้รับความเห็นชอบจากคณะกรรมการบริษัท

6.  ในการเสนอขายหลักทรัพย์ของบริษัท
    กรรมการควรต้องติดตามดูแลเพื่อให้มั่นใจว่าได้แสดงข้อมูลเกี่ยวกับฐานะทางการเงิน
    และผลการดำเนินงานของบริษัทตามความเป็นจริง
    โดยไม่ปกปิดข้อความอันควรที่สาธารณชนพึงทราบ

7.  ในการยื่นเอกสารต่อนายทะเบียน กรมพัฒนาธุรกิจการค้า กระทรวงพาณิชย์
    กรรมการควรต้องติดตามดูแลเพื่อให้มั่นใจว่าได้แสดงข้อความ
    หรือลงรายการเป็นไปโดยถูกต้องตรงตามข้อมูลที่ปรากฏอยู่ในสมุดบัญชี
    ทะเบียนหรือเอกสารอื่นใดของบริษัท

อำนาจและหน้าที่ของคณะกรรมการบริษัท

1.  กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
    แผนงานและงบประมาณประจำปี

2.  พิจารณากำหนด แก้ไข เปลี่ยนแปลงข้อบังคับคณะกรรมการบริษัท

3.  แต่งตั้ง ถอดถอน มอบอำนาจหน้าที่ให้แก่คณะกรรมการบริหาร
    และคณะกรรมการตรวจสอบไปปฏิบัติ

4.  เปลี่ยนแปลงคณะกรรมการบริษัท คณะกรรมการบริหาร คณะกรรมการตรวจสอบ

5.  กำกับดูแลและจัดการแก้ไขปัญหาความขัดแย้งทางผลประโยชน์ของผู้บริหาร กรรมการ
    และผู้ถือหุ้น รวมทั้งการใช้ทรัพย์สินของบริษัทในทางมิชอบ

6.  รับทราบรายงานการบริหารกิจการจากคณะกรรมการบริหาร

7.  สอบทานการปฏิบัติตามกฎหมายและการเปิดเผยข้อมูลต่อสาธารณะให้มีอย่างเพียงพอ

8.  พิจารณาและให้ความเห็นชอบในงบการเงิน รายงานทางการเงินที่ผู้สอบบัญชีได้ตรวจสอบ
    และ/หรือสอบทานแล้ว
    ซึ่งได้ผ่านการสอบทานและความเห็นชอบจากคณะกรรมการตรวจสอบแล้ว

9.  กำหนดกรอบอำนาจในการอนุมัติการสั่งจ่าย การสั่งซื้อ ให้คณะกรรมการบริหาร

10. อนุมัติการให้กู้ยืมและ/หรือการเข้าค้ำประกันวงเงินสินเชื่อของบริษัทย่อย
    และ/หรือบริษัทอื่นในส่วนที่เกินอำนาจคณะกรรมการบริหาร

11. อนุมัติการกู้ยืมเงินเพื่อใช้เป็นทุนหมุนเวียนในกิจการในส่วนที่เกินอำนาจคณะกรรมการบริหาร

12. อนุมัติธุรกรรมในกิจกรรมจัดหาเงิน บริหารเงิน และบริหารงาน
    ในเรื่องที่เกินอำนาจของคณะกรรมการบริหาร

13. อนุมัติการลงทุน ขายเงินลงทุนในหุ้นสามัญ
    และ/หรือหลักทรัพย์อื่นใดที่ออกโดยบริษัทอื่นที่ไม่ใช่บริษัทย่อยในส่วนที่เกินอำนาจคณะกรรมการบริหาร

14. อนุมัติการจัดซื้อทรัพย์สินถาวรในวงเงินส่วนที่เกินอำนาจคณะกรรมการบริหาร

15. กำหนดวัน เวลา สถานที่ ที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
    วันปิดสมุดทะเบียนพักการโอนหุ้น และเสนองบการเงิน การจัดสรรกำไร เงินสำรอง
    และผู้สอบบัญชีของบริษัท ตลอดจนทำความเห็นเกี่ยวกับเรื่องที่เสนอต่อผู้ถือหุ้น

16. พิจารณาแต่งตั้งที่ปรึกษา คณะกรรมการและ/หรือคณะอนุกรรมการ
    เพื่อพิจารณาให้ความเห็นเฉพาะเรื่อง

17. พิจารณาเรื่องอื่นๆ ที่เกินอำนาจคณะกรรมการบริหาร หรือตามที่คณะกรรมการบริษัทเห็นสมควร

การแต่งตั้งและการถอดถอนกรรมการบริษัท

กรรมการของบริษัทเลือกตั้งโดยที่ประชุมผู้ถือหุ้น
ซึ่งคณะกรรมการบริษัทจะเป็นผู้พิจารณาสรรหาบุคคลที่มีคุณสมบัติเหมาะสม มีความรู้ความสามารถ
และประสบการณ์ในการบริหารธุรกิจ เสนอต่อที่ประชุมคณะกรรมการบริษัท
เพื่อพิจารณาให้ความเห็นชอบก่อนที่จะนำเสนอต่อที่ประชุมผู้ถือหุ้น
โดยผู้ถือหุ้นสามารถเสนอรายชื่อบุคคลที่พิจารณาว่าเหมาะสมต่อที่ประชุมผู้ถือหุ้นเพื่อพิจารณาได้
และในกรณีที่ตำแหน่งกรรมการบริษัทว่างลงโดยมิใช่เป็นการออกตามวาระ
คณะกรรมการอาจพิจารณาแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

ตามข้อบังคับของบริษัท หมวดที่ 3 ว่าด้วยคณะกรรมการ ข้อ 21
กำหนดให้ที่ประชุมผู้ถือหุ้นเลือกตั้งกรรมการบริษัทตามหลักเกณฑ์และวิธีการ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมด เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงของตนให้แก่ผู้ใดมากน้อยเพียงใดไม่ได้

3.  บุคคลที่จะได้รับคะแนนเสียงสูงสุดตามลำดับจากจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
    จะเป็นผู้ได้รับเลือกตั้งเป็นกรรมการเท่ากับจำนวนกรรมการซึ่งที่ประชุมต้องเลือกตั้งในครั้งนั้น
    ในกรณีที่มีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    ซึ่งเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ให้ประธานในที่ประชุมเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่งตามวาระหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนที่ใกล้ที่สุดกับหนึ่งในสามส่วน
และในการลงมติถอดถอนกรรมการออกจากตำแหน่งก่อนถึงคราวออกตามวาระ
ให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

คณะกรรมการตรวจสอบ

ที่ประชุมคณะกรรมการบริษัทครั้งที่ 3/2551 เมื่อวันที่ 14 พฤษภาคม 2551
ได้มีมติอนุมัติให้แต่งตั้งคณะกรรมการตรวจสอบชุดเดิมจำนวน 3 ท่าน
ดำรงตำแหน่งคณะกรรมการตรวจสอบอีกวาระหนึ่ง
คณะกรรมการตรวจสอบประกอบด้วยกรรมการบริษัทที่มีคุณสมบัติเป็นอิสระตามประกาศของตลาดหลักทรัพย์แห่งประเทศไทยและนิยามของบริษัท
ซึ่งทุกท่านมีความเป็นอิสระ และคุณสมบัติครบถ้วนตามที่สำนักงานคณะกรรมการ ก.ล.ต.
และตลาดหลักทรัพย์แห่งประเทศไทยกำหนด โดยมี 2 ท่านที่มีความรอบรู้ด้านบัญชี-การเงินอย่างดี
คือนางอรดี รุ่งเรืองโรจน์ และนางวัชนี วัฒนถวัลย์วงศ์
(ตามรายละเอียดประสบการณ์ทำงานและประวัติการศึกษาอบรมของท่านภายใต้หัวข้อข้อมูลของกรรมการบริษัท
หน้าที่ 55-56) คณะกรรมการตรวจสอบมีการประชุมร่วมกันอย่างสม่ำเสมอเป็นประจำทุกเดือน
และมีการรายงานต่อคณะกรรมการบริษัท
โดยมีเลขานุการบริษัทปฏิบัติหน้าที่เลขานุการคณะกรรมการตรวจสอบ

คณะกรรมการตรวจสอบมีอำนาจหน้าที่ บทบาท และการปฏิบัติงานตามกฎบัตรคณะกรรมการตรวจสอบ
เป็นองค์กรอิสระที่ให้การสนับสนุนและปฏิบัติการในนามของคณะกรรมการบริษัทตามแนวทางปฏิบัติที่ชัดเจนในการดูแลขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
สอบทานข้อมูลทางการเงินที่เสนอแก่ผู้ถือหุ้นและผู้เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
กระบวนการตรวจสอบภายในและการสื่อสารกับผู้สอบบัญชีของบริษัท

เพื่อให้สอดคล้องกับการปฏิบัติตามหมวด 3/1 แห่งพระราชบัญญัติหลักทรัพย์และตลาดหลักทรัพย์
ฉบับแก้ไขเพิ่มเติม (ฉบับที่ 4) พ.ศ. 2551 ที่ประชุมคณะกรรมการบริษัทครั้งที่ 7/2551 เมื่อวันที่
7 พฤศจิกายน 2551 ได้มีการพิจารณาอนุมัติกฎบัตรคณะกรรมการตรวจสอบฉบับใหม่
ซึ่งสาระสำคัญเป็นการเปลี่ยนแปลง ขอบเขต หน้าที่
ความรับผิดชอบของคณะกรรมการตรวจสอบให้เข้มข้นขึ้น
โดยสอดคล้องกับประกาศของตลาดหลักทรัพย์ฯ เรื่อง
คุณสมบัติและขอบเขตการดำเนินงานของคณะกรรมการตรวจสอบ พ.ศ. 2551

นอกจากนี้
คณะกรรมการตรวจสอบยังได้เสนอจัดตั้งคณะกรรมการบริหารความเสี่ยงเพื่อทำหน้าที่พิจารณาวิเคราะห์ปัญหาที่อาจเกิดขึ้น
เสนอแนวทางป้องกันและจัดการกับความเสี่ยงที่เกิดขึ้นขององค์กรอย่างเป็นระบบ มีการติดตาม
วิเคราะห์ประเมินความเสี่ยง
และรายงานให้คณะกรรมการบริษัททราบและพิจาณาการดำเนินมาตรการบริหารความเสี่ยงที่เหมาะสมเพื่อลดหรือควบคุมความเสียหายที่อาจเกิดขึ้นจากแต่ละประเภทความเสี่ยง
โดยมีสำนักตรวจสอบภายในร่วมทำหน้าที่วางแผน ประเมิน
และเสนอแนะมาตรการควบคุมดูแลความเสี่ยงในระดับที่เหมาะสม

กฎบัตรของคณะกรรมการตรวจสอบ

1.  วัตถุประสงค์

  คณะกรรมการตรวจสอบ
  จัดตั้งขึ้นเพื่อทำหน้าที่สนับสนุนการปฏิบัติงานของคณะกรรมการบริษัทในการกำกับดูแลกิจการที่ดีโดยเฉพาะด้านกระบวนการรายงานทางการเงิน
  ระบบควบคุมภายใน กระบวนการตรวจสอบ และการปฏิบัติตามกฎหมายและข้อกำหนดที่เกี่ยวข้อง

2.  องค์ประกอบและคุณสมบัติ

  คณะกรรมการตรวจสอบต้องมีจำนวนอย่างน้อย 3 คน ประกอบด้วยประธานกรรมการตรวจสอบ
  และกรรมการตรวจสอบ โดยทั้งหมดต้องเป็นกรรมการบริษัท
  และไม่มีคุณสมบัติต้องห้ามในการเป็นกรรมการตรวจสอบตามประกาศ กฎ ระเบียบ
  ของสำนักงานคณะกรรมการกำกับหลักทรัพย์และตลาดหลักทรัพย์ และ/หรือ
  คณะกรรมการกำกับตลาดทุน

3.  วาระการดำรงตำแหน่ง

    1.  คณะกรรมการตรวจสอบมีวาระการดำรงตำแหน่งคราวละ 1 ปี นับจากวันที่มีมติแต่งตั้ง
        และเมื่อครบวาระแล้ว
        หากคณะกรรมการบริษัทหรือที่ประชุมผู้ถือหุ้นยังไม่ได้มีมติแต่งตั้งคณะกรรมการตรวจสอบชุดใหม่
        ก็ให้คณะกรรมการตรวจสอบชุดเดิมปฏิบัติหน้าที่ต่อไป
        จนกว่าคณะกรรมการบริษัทหรือที่ประชุมผู้ถือหุ้นจะได้แต่งตั้งคณะกรรมการตรวจสอบชุดใหม่แทนคณะกรรมการตรวจสอบชุดเดิมที่หมดวาระลง
        ในการแต่งตั้งต้องกระทำภายใน 2
        เดือนนับแต่วันครบวาระของคณะกรรมการตรวจสอบชุดเดิม
        กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้

    2.  ในกรณีที่ตำแหน่งกรรมการตรวจสอบว่างลง
        เพราะสาเหตุอื่นนอกจากถึงคราวออกตามวาระ และยังคงเหลือวาระไม่น้อยกว่า 2
        เดือน
        ให้คณะกรรมการบริษัทหรือที่ประชุมผู้ถือหุ้นแต่งตั้งบุคคลที่มีคุณสมบัติครบถ้วนเป็นกรรมการตรวจสอบแทนตำแหน่งที่ว่างในการประชุมคราวถัดไป
        บุคคลซึ่งเข้าเป็นกรรมการตรวจสอบแทนดังกล่าว
        จะอยู่ในตำแหน่งได้เพียงเท่าวาระที่เหลืออยู่ของกรรมการตรวจสอบที่ตนแทน

    3.  กรรมการตรวจสอบพ้นจากตำแหน่งเมื่อ

        -   ครบกำหนดตามวาระ

        -   พ้นจากสภาพการเป็นกรรมการบริษัท

        -   ลาออก

        -   ถึงแก่กรรม

        -   คณะกรรมการบริษัทมีมติให้พ้นจากตำแหน่ง

        -   ขาดคุณสมบัติการเป็นกรรมการตรวจสอบตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
            และตลาดหลักทรัพย์แห่งประเทศไทย

    4.  กรรมการตรวจสอบที่ลาออกก่อนครบวาระการดำรงตำแหน่ง ให้แจ้งต่อบริษัทล่วงหน้า 1
        เดือน พร้อมเหตุผล
        และบริษัทต้องเปิดเผยข้อมูลกรรมการตรวจสอบลาออกพร้อมสาเหตุต่อตลาดหลักทรัพย์แห่งประเทศไทยโดยทันที
        เพื่อให้ผู้ถือหุ้นหรือผู้ลงทุนทราบ ทั้งนี้
        กรรมการตรวจสอบที่ลาออกก่อนครบวาระการดำรงตำแหน่งอาจชี้แจงถึงสาเหตุดังกล่าวให้สำนักงานคณะกรรมการกำกับหลักทรัพย์และตลาดหลักทรัพย์
        และตลาดหลักทรัพย์แห่งประเทศไทยทราบด้วยก็ได้

    5.  ในกรณีกรรมการตรวจสอบถูกถอดถอนก่อนครบวาระการดำรงตำแหน่ง
        ให้บริษัทแจ้งการถอดถอน พร้อมสาเหตุให้ตลาดหลักทรัพย์แห่งประเทศไทยโดยทันที ทั้งนี้
        กรรมการตรวจสอบที่ถูกถอดถอนอาจชี้แจงถึงสาเหตุดังกล่าวให้สำนักงานคณะกรรมการกำกับหลักทรัพย์และตลาดหลักทรัพย์
        และตลาดหลักทรัพย์แห่งประเทศไทยทราบด้วยก็ได้

4.  การประชุม

1.  วาระการประชุม

  มีการกำหนดวัน เวลา สถานที่ และวาระการประชุมเป็นการล่วงหน้าไม่น้อยกว่า 7 วัน
  พร้อมเอกสารประกอบที่เพียงพอ
  โดยมีเลขานุการคณะกรรมการตรวจสอบทำหน้าที่เป็นผู้บันทึกและจัดทำรายงานการประชุมเป็นลายลักษณ์อักษร

2.  จำนวนครั้งการประชุม

  คณะกรรมการตรวจสอบต้องประชุมกันอย่างน้อยเดือนละ 1 ครั้ง
  และอาจเรียกประชุมเพิ่มเติมตามความจำเป็น

3.  ผู้เข้าร่วมประชุม

  ในการประชุมคณะกรรมการตรวจสอบ
  ต้องมีกรรมการตรวจสอบมาประชุมไม่น้อยกว่ากึ่งหนึ่งของจำนวนกรรมการตรวจสอบทั้งหมด
  จึงจะครบเป็นองค์ประชุม คณะกรรมการตรวจสอบอาจเชิญผู้ตรวจสอบภายใน ผู้สอบบัญชี ผู้บริหาร
  ฝ่ายจัดการ หรือผู้เกี่ยวข้องเข้าร่วมประชุม และให้ข้อมูลในส่วนที่เกี่ยวข้องได้

  ในกรณีที่ประธานกรรมการตรวจสอบไม่อยู่ในที่ประชุมหรือไม่สามารถปฏิบัติหน้าที่ได้
  ถ้ามีรองประธานกรรมการตรวจสอบให้รองประธานกรรมการตรวจสอบเป็นประธาน
  ถ้าไม่มีรองประธานกรรมการตรวจสอบหรือมีแต่ไม่สามารถปฏิบัติหน้าที่ได้
  ให้กรรมการตรวจสอบที่มาประชุมเลือกกรรมการตรวจสอบคนหนึ่งเป็นประธานในที่ประชุม

4.  การลงคะแนนเสียง

  มติที่ประชุมคณะกรรมการตรวจสอบ ให้ถือเสียงข้างมากของกรรมการตรวจสอบที่เข้าร่วมประชุม
  ทั้งนี้กรรมการตรวจสอบที่มีส่วนได้เสียในเรื่องที่พิจารณา
  ไม่มีสิทธิแสดงความเห็นและออกเสียงลงคะแนนในเรื่องนั้น
  ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

5.  อำนาจดำเนินการ

1.  กำหนดให้มีการประสานความเข้าใจให้อยู่ในแนวทางเดียวกัน ระหว่าง ผู้สอบบัญชี
    คณะกรรมการบริษัท และหน่วยงานตรวจสอบภายใน

2.  มีอำนาจเชิญ ผู้บริหาร ฝ่ายจัดการ หรือพนักงานของบริษัทที่เกี่ยวข้อง มาชี้แจง ให้ความเห็น
    ร่วมประชุม หรือส่งเอกสารตามที่เห็นว่าเกี่ยวข้องจำเป็น
    ตลอดจนเข้าถึงข้อมูลได้ทุกระดับขององค์กร

3.  มีอำนาจในการตรวจสอบผู้ที่เกี่ยวข้อง
    และเรื่องที่เกี่ยวข้องภายในขอบเขตของอำนาจและหน้าที่ของคณะกรรมการตรวจสอบ

4.  ปรึกษาผู้เชี่ยวชาญ หรือ ที่ปรึกษาของบริษัท (ถ้ามี) หรือ จ้างที่ปรึกษา
    หรือผู้เชี่ยวชาญภายนอก ในกรณีจำเป็นด้วยค่าใช้จ่ายของบริษัท

6.  หน้าที่และความรับผิดชอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณา แต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยง หรือรายการที่อาจมีความขัดแย้งทางผลประโยชน์
    ให้เป็นไปตามกฎหมาย และข้อกำหนดของตลาดหลักทรัพย์แห่งประเทศไทย ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ในการปฏิบัติหน้าที่ของคณะกรรมการตรวจสอบ
    หากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริตหรือสิ่งผิดปกติหรือมีความบกพร่องที่สำคัญในระบบควบคุมภายใน

  (ค) การฝ่าฝืนกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  หากคณะกรรมการของบริษัทหรือผู้บริหาร
  ไม่ดำเนินการให้มีการปรับปรุงแก้ไขภายในเวลาที่กำหนด
  กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทย

8.  สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

9.  ปรับปรุงและแก้ไขกฎบัตรคณะกรรมการตรวจสอบ
    และนำเสนอต่อคณะกรรมการบริษัทเพื่อพิจารณาอนุมัติ

10. ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ
    โดยอาศัยอำนาจตามข้อบังคับของบริษัทและกฎหมาย

คณะกรรมการพิจารณาค่าตอบแทน

ประธานคณะกรรมการพิจารณาค่าตอบแทนจะมีบทบาทสำคัญในการกำหนดหลักเกณฑ์พิจารณาค่าตอบแทนเบื้องต้นที่เหมาะสมของกรรมการและผู้บริหารระดับสูง
โดยใช้ข้อมูลค่าตอบแทนของบริษัทที่มีลักษณะธุรกิจคล้ายกันและมีขนาดใกล้เคียงกัน
รวมทั้งผลประกอบการของบริษัทประกอบการพิจารณา และเสนอความเห็นต่อคณะกรรมการบริษัท
โดยคณะกรรมการบริษัทเป็นผู้อนุมัติค่าตอบแทนของผู้บริหารระดับสูง ส่วนค่าตอบแทนของกรรมการ
คณะกรรมการจะต้องนำเสนอที่ประชุมผู้ถือหุ้นให้เป็นผู้อนุมัติ

คณะกรรมการสรรหา

คณะกรรมการสรรหาทำหน้าที่พิจารณาหลักเกณฑ์และกระบวนการในการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารระดับสูง
โดยการสรรหาบุคคลที่มีคุณสมบัติเหมาะสมในด้านต่างๆ โดยดูถึงความเหมาะสมด้านคุณวุฒิ
ประสบการณ์ และความเชี่ยวชาญจากหลากหลายวิชาชีพ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยเสนอต่อที่ประชุมคณะกรรมการบริษัท
เพื่อพิจารณาให้ความเห็นชอบร่วมกันก่อนที่จะนำเสนอต่อที่ประชุมผู้ถือหุ้น
เว้นแต่ในกรณีที่ตำแหน่งกรรมการบริษัทว่างลงโดยมิใช่เป็นการออกตามวาระ
อาจพิจารณาสรรหาบุคคลที่เหมาะสมเสนอต่อที่ประชุมคณะกรรมการเพื่อแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

การสรรหาบุคคลเพื่อเข้าเป็นกรรมการจะคัดเลือกจากผู้ทรงคุณวุฒิที่มีพื้นฐานและความเชี่ยวชาญจากหลากหลายอาชีพ
มีภาวะผู้นำวิสัยทัศน์กว้างไกล มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ สำหรับปี 2551 มีการประชุมร่วมกัน
1 ครั้ง เมื่อวันที่ 23 มิถุนายน 2551
เพื่อคัดสรรบุคคลที่เหมาะสมเข้าดำรงตำแหน่งกรรมการบริษัทแทน นายวิชัย กุลสมภพ
กรรมการที่ลาออกไป

คณะกรรมการสรรหาประกอบด้วยกรรมการ 3 ท่าน ดังนี้

นายมนู ลีลานุวัฒน์ ประธานคณะกรรมการสรรหา

นางกาญจนา สายสิริพร กรรมการสรรหา

นางอรดี รุ่งเรืองโรจน์ กรรมการสรรหา

คณะกรรมการบริหารความเสี่ยง

คณะกรรมการบริหารความเสี่ยงทำหน้าที่ประเมินความเสี่ยงและกำหนดมาตรการป้องกันติดตามดูแลความเสี่ยงให้อยู่ในระดับที่เหมาะสมและยอมรับได้
ซึ่งเดิมคณะกรรมการบริหารความเสี่ยงของบริษัทประกอบด้วยกรรมการและที่ปรึกษารวมทั้งหมด 4
ท่าน ดังนี้

นายธรรมรัตน์ โชควัฒนา ประธานคณะกรรมการบริหารความเสี่ยง

นายสุรชัย ตรงศิริวิบูลย์ กรรมการบริหารความเสี่ยง

นายวิชัย กุลสมภพ กรรมการบริหารความเสี่ยง

นางวัชนี วัฒนถวัลย์วงศ์ ที่ปรึกษา

ต่อมาเมื่อวันที่ 30 เมษายน 2551 นายธรรมรัตน์ โชควัฒนา และ นายวิชัย กุลสมภพ
ได้มีหนังสือขอลาออกจากการเป็นกรรมการบริษัท
มีผลทำให้คณะกรรมการบริษัทความเสี่ยงคงเหลือจำนวนสมาชิกเพียง 2 ท่าน คือ นายสุรชัย
ตรงศิริวิบูลย์ และที่ปรึกษาอีก 1 ท่าน คือ นางวัชนี วัฒนถวัลย์วงศ์

ที่ประชุมคณะกรรมการบริษัทครั้งที่ 3/2551เมื่อวันที่ 14 พฤษภาคม 2551 ได้มีมติแต่งตั้งนายสุรชัย
ตรงศิริวิบูลย์ เป็นประธานคณะกรรมการบริหารความเสี่ยงคนใหม่
และแต่งตั้งสมาชิกกรรมการบริหารความเสี่ยงเพิ่มเติมจำนวน 3 ท่าน คือ นายประกิต ชุณหสมบูรณ์
ผู้อำนวยการสำนักกรรมการผู้จัดการ นางสาวรัตนา วงศ์เลิศวิทย์ ผู้อำนวยการฝ่ายสำนักงาน
และนางสาวศิริพร ตั้งธนศฤงคาร ผู้อำนวยการฝ่ายการตลาดเครื่องสำอาง

ต่อมาในเดือนมิถุนายน 2551
ได้มีการแต่งตั้งสมาชิกคณะกรรมการบริหารความเสี่ยงเพิ่มเติมอีกจำนวน 1 ท่าน คือ นางจันทรา
ตั้งธนศฤงคาร ผู้อำนวยการฝ่ายบัญชีการเงิน

ดังนั้น คณะกรรมการบริหารความเสี่ยงของบริษัทชุดปัจจุบันประกอบด้วยสมาชิก จำนวน 6 ท่าน
ดังมีรายนามต่อไปนี้

1.  นายสุรชัย ตรงศิริวิบูลย์ ประธานคณะกรรมการบริหารความเสี่ยง

2.  นางวัชนี วัฒนถวัลย์วงศ์ ที่ปรึกษา

3.  นางจันทรา ตั้งธนศฤงคาร กรรมการบริหารความเสี่ยง

4.  นายประกิต ชุณหสมบูรณ์ กรรมการบริหารความเสี่ยง

5.  นางสาวรัตนา วงศ์เลิศวิทย์ กรรมการบริหารความเสี่ยง

6.  นางสาวศิริพร ตั้งธนศฤงคาร กรรมการบริหารความเสี่ยง

โดยมี นางสาวหทัยรัตน์ อ่อนหิรัญ หัวหน้าหน่วยตรวจสอบภายใน
ปฏิบัติหน้าที่เลขานุการคณะกรรมการบริหารความเสี่ยง

สำหรับปี 2551 มีการประชุมร่วมกัน 9 ครั้ง

อำนาจและหน้าที่ของคณะกรรมการบริหารความเสี่ยง

1.  สอบทานและนำเสนอนโยบายการบริหารความเสี่ยงและความเสี่ยงที่ยอมรับได้ให้แก่คณะกรรมการบริษัทเพื่ออนุมัติ

2.  กำกับดูแลการพัฒนาและการปฏิบัติตามกรอบการบริหารความเสี่ยงทั่วทั้งองค์กร

3.  สอบทานรายงานการบริหารความเสี่ยงเพื่อติดตามความเสี่ยงที่สำคัญและดำเนินการเพื่อให้มั่นใจได้ว่าองค์กรมีการจัดการความเสี่ยงอย่างเพียงพอและเหมาะสม

4.  นำเสนอความเสี่ยงในภาพรวมของบริษัท
    รวมถึงความเพียงพอของระบบการควบคุมภายในเพื่อการจัดการความเสี่ยงต่างๆ
    ที่สำคัญให้กับคณะกรรมการบริษัท

คณะกรรมการบริหาร

คณะกรรมการบริหารได้รับการแต่งตั้งขึ้นโดยการอนุมัติจากคณะกรรมการบริษัท
ปัจจุบันมีสมาชิกจำนวน 7 ท่าน ประกอบด้วยกรรมการบริษัทที่เป็นผู้บริหารจำนวน 2 ท่าน
และผู้บริหารระดับสูงของบริษัทจำนวน 5 ท่าน
ซึ่งคัดเลือกจากบุคคลที่มีความรู้ความสามารถและประสบการณ์หลายด้าน
มีความเข้าใจในบทบาทหน้าที่ที่ต้องรับผิดชอบและมีความเข้าใจลักษณะการดำเนินธุรกิจของบริษัทเป็นอย่างดี
มีหน้าที่ในการดูแลบริหารจัดการกิจการของบริษัทให้สอดคล้องกับนโยบายของคณะกรรมการบริษัท
โดยคำนึงถึงผลประโยชน์สูงสุดของบริษัทเสมอ โดยปกติจะมีการประชุมกันเดือนละ 1 ครั้ง ซึ่งในปี
2551 มีการประชุมคณะกรรมการบริหารที่กำหนดไว้ล่วงหน้าจำนวน 12 ครั้ง
และการประชุมครั้งพิเศษจำนวน 1 ครั้ง รวมจำนวน 13 ครั้ง

อำนาจและหน้าที่ของคณะกรรมการบริหาร

1.  รับผิดชอบในการบริหารกิจการตามเป้าหมายและนโยบายของคณะกรรมการบริษัท

2.  เสนอนโยบาย กลยุทธ์ แผนงานและงบประมาณประจำปีต่อคณะกรรมการบริษัท

3.  รับผิดชอบในการเพิ่มประสิทธิภาพ และศักยภาพในการแข่งขันของบริษัท

4.  รับผิดชอบให้การดำเนินงานของบริษัทเป็นไปโดยไม่ขัดต่อกฎหมาย ระเบียบ
    ข้อบังคับของส่วนราชการ ศีลธรรมอันดีของประชาชน และข้อบังคับของบริษัท

5.  กรรมการบริหารอาจแบ่งงานกันรับผิดชอบได้
    โดยต้องรายงานความเป็นไปของกิจการที่ตนดูแลต่อที่ประชุมคณะกรรมการบริหารให้ทราบ
    การประชุมคณะกรรมการบริหารต้องจัดให้มีขึ้นอย่างน้อยเดือนละ 1 ครั้ง

6.  รับผิดชอบในการจัดทำงบการเงิน รายงานทางการเงิน ให้ผู้สอบบัญชีทำการตรวจสอบ
    แล้วเสนอต่อคณะกรรมการตรวจสอบ และคณะกรรมการบริษัทตามลำดับ

7.  แต่งตั้ง ถอดถอน โยกย้าย พิจารณาความดีความชอบ ตลอดจนกำหนดค่าตอบแทน
    และสวัสดิการแก่พนักงาน

8.  แต่งตั้ง ถอดถอนที่ปรึกษา คณะกรรมการ และ/หรือคณะอนุกรรมการ ชุดต่างๆ
    เพื่อดำเนินกิจการต่างๆ ในการบริหารงานของบริษัท

9.  ดำเนินการออกระเบียบ ประกาศว่าด้วยการปฏิบัติ และสามารถมอบอำนาจในการอนุมัติสั่งจ่าย
    เบิกจ่ายทรัพย์สินของบริษัท ให้แก่กรรมการผู้หนึ่งผู้ใด
    และพนักงานผู้ดำรงตำแหน่งทางการบริหารรับไปปฏิบัติได้

10. อนุมัติการกู้ยืมเงินเพื่อใช้เป็นทุนหมุนเวียนในกิจการ ไม่เกิน 20,000,000 บาทต่อครั้ง

11. อนุมัติการให้กู้ยืมแก่บริษัทในเครือโอซีซีกรุ๊ปไม่เกินแห่งละ 3,000,000 บาท
    โดยวงเงินที่ให้กู้ยืมทั้งสิ้นต้องไม่เกินวงเงินที่ได้รับอนุมัติจากที่ประชุมผู้ถือหุ้น

12. อนุมัติการเข้าค้ำประกันบริษัทในเครือโอซีซีกรุ๊ปได้ไม่เกินแห่งละ 5,000,000 บาท
    โดยวงเงินที่ค้ำประกันทั้งสิ้นต้องไม่เกินวงเงินที่ได้รับอนุมัติจากที่ประชุมผู้ถือหุ้น

13. อนุมัติการลงทุน ขายเงินลงทุนในหุ้นสามัญ
    และ/หรือหลักทรัพย์อื่นใดที่ออกโดยบริษัทอื่นที่ไม่ใช่บริษัทย่อย ในวงเงินไม่เกิน 10,000,000
    บาท

14. อนุมัติการจัดซื้อทรัพย์สินถาวรในวงเงินไม่เกิน 10,000,000 บาท

15. อนุมัติการปรับสภาพ ทำลาย ตัดบัญชี ซึ่งทรัพย์สินถาวรเสื่อมสภาพไม่สามารถใช้งานได้
    มีมูลค่าทางบัญชีรวมไม่เกิน 1,000,000 บาท ต่อหนึ่งครั้ง

16. อนุมัติการปรับสภาพราคาและ/หรือการทำลาย ซึ่งสินค้าคงเหลือที่เสื่อมสภาพ และ/หรือล้าสมัย
    ซึ่งจะทำให้มีมูลค่าทางบัญชีลดลงได้ไม่เกิน 2,000,000 บาท ต่อหนึ่งไตรมาส

17. พิจารณาเรื่องอื่นๆ ตามที่คณะกรรมการบริษัทมอบหมาย

สรุปสถิติการเข้าร่วมประชุมในปี 2551

คณะกรรมการบริษัทมีการประชุมร่วมกันอย่างน้อยไตรมาสละ 1 ครั้ง โดยในปี 2551
คณะกรรมการบริษัทมีการประชุมร่วมกันจำนวน 7 ครั้ง แบ่งเป็นการประชุมที่ได้กำหนดล่วงหน้า 5
ครั้ง และการประชุมวาระพิเศษ 2 ครั้ง

  ---------------------------------------------------------------------------------------------------------
  ลำดับ   รายชื่อกรรมการบริษัท         กรรมการบริษัท   กรรมการตรวจสอบ   กรรมการ   กรรมการพิจารณาค่าตอบแทน   ประชุม*
                                                                 สรรหา                             ผู้ถือหุ้น
  ------ ------------------------ ------------- ---------------- --------- ----------------------- --------
  1.     นายประจักษ์ อัสสันตชัย        7/7                                                              2/2

  2.     นายสมศักดิ์ ธนสารศิลป์        6/7                                                              2/2

  3.     นางกาญจนา สายสิริพร        7/7                            1/1                               2/2

  4.     นางธีรดา อำพันวงษ์ (1)      3/3                                                              1/1

  5.     นางอรดี รุ่งเรืองโรจน์        7/7           12/12            1/1                               2/2

  6.     นางวัชนี วัฒนถวัลย์วงศ์        7/7           12/12                                              2/2

  7.     นายเกรียงศักดิ์ ศรีไพศาล      7/7           12/12                                              2/2

  8.     นายบุญเกียรติ โชควัฒนา       0/7                                      1/1                     2/2

  9.     นายมนู ลีลานุวัฒน์            4/7                            1/1                               1/2

  10.    นายชัยเลิศ มนูญผล           4/7                                                              1/2

  11.    นายสุรชัย ตรงศิริวิบูลย์(2)     2/2                                                              2/2

  12.    นายธรรมรัตน์ โชควัฒนา (3)   2/2                                                              2/2

  13.    นางสาวพัชรา สังวรชาติ (4)   2/2                                                              2/2

  14.    นายวิชัย กุลสมภพ (5)        0/2                                                              1/2
  ---------------------------------------------------------------------------------------------------------

หมายเหตุ *ประชุมวิสามัญผู้ถือหุ้นครั้งที่ 1/2551 เมื่อวันที่ 28 มกราคม 2551
และประชุมสามัญผู้ถือหุ้นครั้งที่ 14 เมื่อวันที่ 22 เมษายน 2551

(1) ที่ประชุมคณะกรรมการบริษัทครั้งที่ 4/2551 วาระพิเศษ เมื่อวันที่ 23 มิถุนายน 2551
มีมติแต่งตั้ง นางธีรดา อำพันวงษ์ ดำรงตำแหน่งกรรมการบริษัทแทน นายวิชัย กุลสมภพ
กรรมการที่ลาออกไปตามวาระที่เหลืออยู่ โดยมีผลตั้งแต่วันที่ 1 กรกฎาคม 2551

  (2)(4) ครบกำหนดออกตามวาระในการประชุมสามัญผู้ถือหุ้นครั้งที่ 14 เมื่อวันที่ 22 เมษายน
  2551 และไม่ได้รับการเสนอชื่อกลับเข้าดำรงตำแหน่งกรรมการอีกวาระหนึ่ง

  (3)(5) มีหนังสือแจ้งความประสงค์ขอลาออกจากการเป็นกรรมการบริษัท มีผลตั้งแต่วันที่ 30
  เมษายน 2551

สถิติการเข้าประชุมคณะกรรมการบริหาร

  ---------------------------------------------------------------------------
  ลำดับ   รายชื่อกรรมการบริหาร        ตำแหน่ง                     สถิติการเข้าประชุม
  ------ ------------------------ -------------------------- ----------------
  1.     นางกาญจนา สายสิริพร        กรรมการผู้จัดการ/CEO          12/12

  2.     นางธีรดา อำพันวงษ์          กรรมการรองกรรมการผู้จัดการ    10/12

  3.     นายสุรชัย ตรงศิริวิบูลย์        รองกรรมการผู้จัดการ           12/12

  4.     นางจันทรา ตั้งธนศฤงคาร      ผู้อำนวยการ ฝ่ายบัญชี-การเงิน    12/12

  5.     นายประกิต ชุณหสมบูรณ์        ผู้อำนวยการ                  12/12
                                  สำนักกรรมการผู้จัดการ          

  6.     นางสาวรัตนา วงศ์เลิศวิทย์     ผู้อำนวยการ ฝ่ายสำนักงาน       12/12

  7.     นางสาวศิริพร ตั้งธนศฤงคาร    ผู้อำนวยการ                  12/12
                                  ฝ่ายการตลาดเครื่องสำอาง       
  ---------------------------------------------------------------------------

สถิติการเข้าประชุมคณะกรรมการบริหารความเสี่ยง

  ------------------------------------------------------------------------------
  ลำดับ   รายชื่อกรรมการบริหารความเสี่ยง   ตำแหน่ง                     สถิติการเข้าประชุม
  ------ --------------------------- -------------------------- ----------------
  1.     นายธรรมรัตน์ โชควัฒนา (1)      กรรมการ                    1/2

  2.     นายวิชัย กุลสมภพ (2)           กรรมการ                    1/2

  3.     นายสุรชัย ตรงศิริวิบูลย์           รองกรรมการผู้จัดการ           9/9

  4.     นางวัชนี วัฒนถวัลย์วงศ์           กรรมการตรวจสอบ             7/9

  5.     นางจันทรา ตั้งธนศฤงคาร (3)     ผู้อำนวยการ ฝ่ายบัญชี-การเงิน    6/6

  6.     นายประกิต ชุณหสมบูรณ์ (4)       ผู้อำนวยการ                  7/7
                                     สำนักกรรมการผู้จัดการ          

  7.     นางสาวรัตนา วงศ์เลิศวิทย์ (5)    ผู้อำนวยการ ฝ่ายสำนักงาน       7/7

  8.     นางสาวศิริพร ตั้งธนศฤงคาร (6)   ผู้อำนวยการ                  7/7
                                     ฝ่ายการตลาดเครื่องสำอาง       
  ------------------------------------------------------------------------------

หมายเหตุ (1) (2) ลาออกจากการเป็นกรรมการบริษัท โดยมีผลตั้งแต่วันที่ 30 เมษายน 2551

  (3) ได้รับการแต่งตั้งเป็นกรรมการบริหารความเสี่ยง เมื่อเดือนมิถุนายน 2551

  (4) (5) (6) ได้รับการแต่งตั้งเป็นกรรมการบริหารความเสี่ยง เมื่อเดือนพฤษภาคม 2551

การสรรหากรรมการและผู้บริหาร

  วิธีการสรรหาบุคคลที่จะแต่งตั้งเป็นกรรมการ

คณะกรรมการสรรหามีหน้าที่สรรหาบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารระดับสูง
โดยการสรรหาบุคคลที่มีคุณสมบัติเหมาะสมในด้านต่างๆ โดยดูถึงความเหมาะสมด้านคุณวุฒิ
ประสบการณ์ และความเชี่ยวชาญจากหลากหลายวิชาชีพ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยเสนอต่อที่ประชุมคณะกรรมการบริษัท
เพื่อพิจารณาให้ความเห็นชอบร่วมกันก่อนที่จะนำเสนอต่อที่ประชุมผู้ถือหุ้น
เว้นแต่ในกรณีที่ตำแหน่งกรรมการบริษัทว่างลงโดยมิใช่เป็นการออกตามวาระ
อาจพิจารณาสรรหาบุคคลที่เหมาะสมเสนอต่อที่ประชุมคณะกรรมการเพื่อแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

การสรรหาบุคคลเพื่อเข้าเป็นกรรมการจะคัดเลือกจากผู้ทรงคุณวุฒิที่มีพื้นฐานและความเชี่ยวชาญจากหลากหลายอาชีพ
มีภาวะผู้นำวิสัยทัศน์กว้างไกล มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ

ในปี 2551 ที่ประชุมคณะกรรมการบริษัทครั้งที่ 4/2551 (วาระพิเศษ) เมื่อวันที่ 23 มิถุนายน
2551 ได้มีมติแต่งตั้งนางธีรดา อำพันวงษ์ ผู้อำนวยการฝ่ายบริหารทั่วไป
เข้าดำรงตำแหน่งกรรมการบริษัทแทนนายวิชัย กุลสมภาพ กรรมการที่ลาออกไปตามวาระที่เหลืออยู่
(ถึงเดือนเมษายน 2553) ตามที่คณะกรรมการสรรหาเสนอโดยพิจารณาจากคุณวุฒิ ประสบการณ์
และความเชี่ยวชาญในทางธุรกิจ
โดยมอบหมายให้ปฏิบัติหน้าที่ในตำแหน่งกรรมการรองกรรมการผู้จัดการ มีผลตั้งแต่วันที่ 1 กรกฎาคม
2551

วิธีการเลือกตั้งกรรมการผ่านที่ประชุมผู้ถือหุ้นและสิทธิของผู้ถือหุ้นรายย่อย

สิทธิของผู้ถือหุ้นรายย่อย

ผู้ถือหุ้นสามารถเสนอรายชื่อบุคคลที่พิจารณาว่าเหมาะสมต่อที่ประชุมผู้ถือหุ้นเพื่อพิจารณาได้

วิธีการเลือกตั้ง

ข้อบังคับของบริษัท หมวดที่ 3 ว่าด้วยคณะกรรมการ ข้อ 21
กำหนดให้ที่ประชุมผู้ถือหุ้นเลือกตั้งกรรมการบริษัทตามหลักเกณฑ์และวิธีการ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมด เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงของตนให้แก่ผู้ใดมากน้อยเพียงใดไม่ได้

3.  บุคคลที่จะได้รับคะแนนเสียงสูงสุดตามลำดับจากจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
    จะเป็นผู้ได้รับเลือกตั้งเป็นกรรมการเท่ากับจำนวนกรรมการซึ่งที่ประชุมต้องเลือกตั้งในครั้งนั้น
    ในกรณีที่มีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    ซึ่งเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ให้ประธานในที่ประชุมเป็นผู้ออกเสียงชี้ขาด

ส่วนผู้บริหารระดับอื่น คณะกรรมการบริหารจะเป็นผู้พิจารณาแต่งตั้ง ถอดถอน โยกย้าย ตามความรู้
ความสามารถ
ความเหมาะสมสอดคล้องกับวัตถุประสงค์และนโยบายที่ได้รับมอบหมายจากคณะกรรมการบริษัท

ค่าตอบแทนผู้บริหาร

1.  ค่าตอบแทนที่เป็นตัวเงินในปี 2551

1.  ค่าตอบแทนที่เป็นตัวเงินของกรรมการบริษัท 14 ท่าน ประกอบด้วยค่าเบี้ยประชุม
    ค่าบำเหน็จกรรมการ ดังนี้

  ------------------------------------------------------------------------
  รายชื่อ                                               จำนวนเงิน
  ------- ------------------ ------------------------ --------------------
  1.      นายประจักษ์          อัสสันตชัย                  286,000.00

  2.      นายสมศักดิ์           ธนสารศิลป์                 150,000.00

  3.      นางกาญจนา          สายสิริพร                  346,000.00

  4.      นายสุรชัย            ตรงศิริวิบูลย์                322,000.00

  5.      นางสาวพัชรา         สังวรชาติ                  132,000.00

  6.      นางธีรดา            อำพันวงษ์                  32,000.00

  7.      นางอรดี             รุ่งเรืองโรจน์               426,000.00

  8.      นางวัชนี             วัฒนถวัลย์วงศ์               401,000.00

  9.      นายเกรียงศักดิ์        ศรีไพศาล                  366,000.00

  10.     นายบุญเกียรติ         โชควัฒนา                  120,000.00

  11.     นายมนู              ลีลานุวัฒน์                  144,000.00

  12.     นายชัยเลิศ           มนูญผล                    144,000.00

  13.     นายธรรมรัตน์         โชควัฒนา                  137,000.00

  14.     นายวิชัย             กุลสมภพ                   5,000.00

  รวม                                                 3,011,000.00
  ------------------------------------------------------------------------

2.  ค่าตอบแทนรวมของกรรมการบริหารและผู้บริหาร รวม 8 ท่าน ดังนี้

  เงินเดือน 20,006,580.00 บาท

  โบนัส 6,870,440.00 บาท

  เงินเกษียณอายุ 2,056,458.00 บาท

  เงินช่วยค่าครองชีพ 3,000.00 บาท

  ค่าพาหนะ 144,000.00 บาท

  ค่าเบี้ยประชุม 270,000.00 บาท

  ค่าซ่อมแซมยานพาหนะ 6,000.00 บาท

  กองทุนสำรองเลี้ยงชีพ 595,524.00 บาท

  กองทุนประกันสังคม 72,000.00 บาท

  ค่ารักษาพยาบาล 163,484.00 บาท

  รวม 30,187,486.00 บาท

1.  ค่าตอบแทนอื่น – ไม่มี

การกำกับดูแลกิจการ

บริษัทตระหนักดีว่าหลักบรรษัทภิบาลและจรรยาบรรณเป็นแนวทางบริหารองค์กรที่มีประโยชน์อย่างยิ่ง
สามารถเพิ่มขีดความสามารถในการแข่งขันทางธุรกิจ
คณะกรรมการบริษัทจึงให้ความสำคัญต่อการบริหารงานบนพื้นฐานแห่งความซื่อสัตย์สุจริต
มีคุณธรรมและจริยธรรมตามหลักธรรมาภิบาล
รวมทั้งให้ความสำคัญในหลักการและแนวทางปฏิบัติที่เกี่ยวข้องกับความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
อันเป็นปัจจัยสำคัญที่จะส่งผลให้การดำเนินธุรกิจของบริษัทเป็นไปอย่างโปร่งใส
มีประสิทธิภาพและประสิทธิผล มั่นคง
และพัฒนาก้าวหน้าอย่างเหมาะสมกับสภาพเศรษฐกิจและสังคมที่เปลี่ยนแปลงอย่างสมดุลกัน
คณะกรรมการบริษัทได้ประกาศใช้นโยบายในการกำกับดูแลกิจการ จริยธรรมธุรกิจ
และจรรยาบรรณพนักงานเป็นลายลักษณ์อักษรสำหรับเป็นแบบแผนการปฏิบัติที่ดีของกรรมการและพนักงาน
เพื่อให้มั่นใจได้ว่าการปฏิบัติงานตามภาระหน้าที่ที่ได้รับมอบหมายนั้นเป็นไปโดยถูกต้องตามแนวทางของหลักธรรมาภิบาลที่ดี
ตลอดจนได้เผยแพร่ในเว็บไซต์ของบริษัท www.occ.co.th
เพื่อเสริมสร้างความเข้าใจแก่ทุกฝ่ายที่เกี่ยวข้อง โดยมีรายละเอียด ดังต่อไปนี้

1.  สิทธิของผู้ถือหุ้น

บริษัทให้ความสำคัญต่อผู้ถือหุ้นในฐานะเจ้าของบริษัทและในฐานะของนักลงทุน
โดยการอำนวยความสะดวกให้ผู้ถือหุ้นทุกรายได้รับสิทธิขั้นพื้นฐานต่างๆ
ด้วยมาตรฐานที่เป็นที่ยอมรับและเชื่อถือได้ กล่าวคือ สิทธิในการซื้อ ขาย
หรือโอนหลักทรัพย์ที่ตนถืออยู่อย่างเป็นอิสระ สิทธิในการมีส่วนแบ่งผลกำไรของบริษัท
สิทธิในการได้รับข้อมูลของบริษัทอย่างเพียงพอทันเวลา สิทธิต่างๆ ในการเข้าร่วมประชุมผู้ถือหุ้น
สิทธิการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิการแสดงความคิดเห็นและซักถามในการประชุมผู้ถือหุ้นเพื่อร่วมตัดสินใจในเรื่องสำคัญของบริษัท
เช่น การเลือกตั้งกรรมการ การอนุมัติธุรกรรมที่สำคัญและมีผลต่อทิศทางการดำเนินธุรกิจของบริษัท
การแก้ไขหนังสือบริคณห์สนธิ ข้อบังคับของบริษัท เป็นต้น
ผู้ถือหุ้นของบริษัททุกคนมีสิทธิออกเสียงตามจำนวนหุ้นที่ตนถืออยู่ โดยหนึ่งหุ้นเท่ากับหนึ่งเสียง
และไม่มีหุ้นใดมีสิทธิพิเศษที่จะจำกัดสิทธิของผู้ถือหุ้นรายอื่นได้ นอกจากนี้
ผู้ถือหุ้นยังสามารถรับทราบผลการดำเนินงาน นโยบายการบริหารงาน
นโยบายการกำกับดูแลกิจการที่ดี
หรือการเข้าทำรายการที่เกี่ยวโยงกันอย่างถูกต้องครบถ้วนตามความเป็นจริงผ่านช่องทางเว็บไซต์ของบริษัท
www.occ.co.th หรือ เว็บไซต์ของตลาดหลักทรัพย์แห่งประเทศไทย www.set.or.th

นอกเหนือจากสิทธิขั้นพื้นฐานต่างๆ ดังกล่าวข้างต้นแล้ว
บริษัทยังได้ดำเนินการส่งเสริมและอำนวยความสะดวกในการใช้สิทธิของผู้ถือหุ้น ดังนี้

-   ผู้ถือหุ้นทุกรายจะได้รับข้อมูลเอกสารที่จำเป็นและเพียงพอเกี่ยวกับวันประชุมและวาระการประชุมเป็นการล่วงหน้า

-   เพิ่มช่องทางการเผยแพร่จดหมายเชิญประชุมผู้ถือหุ้นและเอกสารประกอบการพิจารณา
    รวมถึงกฎเกณฑ์การเข้าประชุมและข้อบังคับเกี่ยวกับการประชุมในเว็บไซต์ของบริษัท
    www.occ.co.th
    ทั้งฉบับภาษาไทยและภาษาอังกฤษเป็นการล่วงหน้าก่อนได้รับเอกสารการประชุม
    เพื่อให้ผู้ถือหุ้นมีเวลาพิจารณามากยิ่งขึ้น
    โดยมีข้อมูลดังกล่าวมีรายละเอียดอย่างเพียงพอและครบถ้วน

-   เปิดโอกาสในการให้สิทธิผู้ถือหุ้นที่ถือหุ้นต่อเนื่องกันอย่างน้อย 12 เดือน
    มีสิทธิเสนอวาระหรือตัวบุคคลที่เหมาะสม
    เพื่อเข้ารับการเลือกตั้งเป็นกรรมการในการประชุมสามัญผู้ถือหุ้นประจำปี โดยในปี 2551
    บริษัทได้เปิดโอกาสให้ผู้ถือหุ้นเสนอตั้งแต่วันที่ 25 ธันวาคม 2551 ถึงวันที่ 31 มกราคม 2552
    เพื่อให้เลขานุการบริษัทตรวจทานความครบถ้วน
    ก่อนนำเสนอคณะกรรมการสรรหา/คณะกรรมการบริษัทเพื่อพิจารณาอีกครั้งหนึ่ง
    ซึ่งบริษัทได้แจ้งข่าวบนเว็บไซต์ของตลาดหลักทรัพย์
    และชี้แจงรายละเอียดบนเว็บไซต์ของบริษัทแล้ว

-   เปิดเผยรายชื่อผู้ถือหุ้น 10 อันดับแรกของบริษัท ณ
    วันปิดสมุดทะเบียนพักการโอนหุ้นก่อนการประชุมสามัญผู้ถือหุ้นประจำปีในเว็บไซต์ของบริษัท

-   ในกรณีผู้ถือหุ้นท่านใดไม่สามารถเข้าร่วมประชุมก็สามารถมอบฉันทะให้แก่กรรมการอิสระของบริษัท
    หรือบุคคลหนึ่งบุคคลใดเข้าร่วมประชุมแทนได้
    โดยใช้หนังสือมอบฉันทะที่บริษัทได้จัดส่งไปพร้อมจดหมายเชิญประชุม
    และผู้ถือหุ้นยังสามารถเลือกดาวน์โหลดหนังสือมอบฉันทะทั้ง 3
    แบบได้จากเว็บไซต์ของบริษัทได้ด้วย

-   บริษัทได้นำระบบบาร์โค๊ดมาใช้ในการลงทะเบียนและตรวจนับองค์ประชุมผู้ถือหุ้น
    รวมทั้งการนับคะแนนในการลงมติตามวาระการประชุม
    โดยเมื่อจบการประชุมแล้วผู้ถือหุ้นสามารถขอตรวจสอบรายละเอียดได้

-   ในการประชุมได้เปิดโอกาสให้ผู้ถือหุ้นแสดงความคิดเห็น ข้อเสนอแนะ
    หรือตั้งคำถามในวาระต่างๆ อย่างอิสระก่อนการลงมติ
    ซึ่งบริษัทได้ให้ข้อมูลรายละเอียดในเรื่องดังกล่าวอย่างเพียงพอแก่ผู้ถือหุ้น ทั้งนี้
    ในวาระที่มีผู้ถือหุ้นมีข้อสงสัย ข้อซักถาม
    บริษัทได้จัดเตรียมบุคคลากรที่เกี่ยวข้องในแต่ละสาขาเป็นผู้ให้คำตอบภายใต้ความรับผิดชอบของคณะกรรมการบริษัท

-   ให้สิทธิผู้ถือหุ้นที่เข้ามาร่วมประชุมในภายหลังที่ได้เริ่มการประชุมแล้ว
    ในการออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติ
    โดยนับเป็นองค์ประชุมตั้งแต่วาระที่ได้เข้าประชุมและออกเสียงเป็นต้นไป

-   ภายหลังการประชุมสิ้นสุดลง บริษัทได้ดำเนินการจัดทำรายงานการประชุมอย่างละเอียด
    ครบถ้วนตามข้อเท็จจริงที่ปรากฏในการประชุม และจัดส่งให้แก่ตลาดหลักทรัพย์แห่งประเทศไทย
    และกระทรวงพาณิชย์ ภายใน 14 วัน หลังการประชุม
    พร้อมทั้งเผยแพร่ผ่านทางเว็บไซต์ของบริษัท www.occ.co.th
    ทั้งฉบับภาษาไทยและภาษาอังกฤษ รวมทั้งการเผยแพร่ภาพถ่ายวีดีโอการประชุมผู้ถือหุ้นด้วย

2.  การปฏิบัติต่อผู้ถือหุ้นอย่างเท่าเทียมกัน

บริษัทมีนโยบายในการอำนวยความสะดวกให้แก่ผู้ถือหุ้นด้วยการปฏิบัติต่อผู้ถือหุ้นทุกรายอย่างเท่าเทียมกัน
คำนึงถึงผลประโยชน์ของผู้มีส่วนได้เสียทุกกลุ่มอย่างเป็นธรรม
โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง
ผู้ถือหุ้นจึงสามารถมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ
อีกทั้งบริษัทยังมีแนวทางในการรักษาไว้ซึ่งสิทธิดังกล่าว ดังนี้

-   เปิดเผยข้อมูลให้ผู้ถือหุ้นทราบอย่างเพียงพอ ทันเวลาและทั่วถึง เกี่ยวกับผลการดำเนินงาน
    นโยบายการบริหารงาน ข้อมูลการทำรายการที่เกี่ยวโยงกันอย่างถูกต้อง ครบถ้วน
    รวมถึงการเผยแพร่ข้อมูลที่จำเป็นต่อการตัดสินใจของผู้ถือหุ้น
    ผ่านช่องทางเว็บไซต์ของตลาดหลักทรัพย์แห่งประเทศไทย www.set.or.th
    หรือเว็บไซต์ของบริษัท www.occ.co.th

-   ในการประชุมผู้ถือหุ้นทุกครั้งบริษัทได้จัดส่งหนังสือเชิญประชุมพร้อมเอกสารข้อมูลประกอบการประชุมที่มีรายละเอียดครบถ้วนถูกต้อง
    รวมทั้งความเห็นของคณะกรรมการในแต่ละวาระอย่างเพียงพอ
    ภายในระยะเวลาตามที่กฎหมายกำหนด
    และเผยแพร่จดหมายเชิญประชุมผู้ถือหุ้นและเอกสารประกอบการพิจารณาในเว็บไซต์ของบริษัท
    www.occ.co.th เป็นการล่วงหน้าก่อนได้รับเอกสารเพื่อให้ผู้ถือหุ้นมีเวลาพิจารณามากยิ่งขึ้น

-   การกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
    โดยหนึ่งหุ้นมีสิทธิเท่ากับหนึ่งเสียงและไม่มีหุ้นใดมีสิทธิพิเศษที่จะจำกัดสิทธิของผู้ถือหุ้นรายอื่น

-   การออกเสียงลงคะแนนกระทำโดยเปิดเผย
    โดยมีบัตรลงคะแนนในแต่ละวาระเพื่อให้ผู้ถือหุ้นสามารถลงคะแนนได้ตามที่เห็นสมควร
    โดยใช้วิธีการเก็บบัตรลงคะแนนที่ไม่เห็นด้วยหรืองดออกเสียงในแต่ละวาระ
    เพื่อนำผลคะแนนมาหักออกจากจำนวนเสียงที่เห็นด้วย โดยในวาระเลือกตั้งกรรมการ
    บริษัทได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
    บัตรลงคะแนนของแต่ละวาระจะจัดเก็บรักษาไว้ที่บริษัทอย่างปลอดภัยและสามารถตรวจสอบได้

-   บริษัทมีนโยบายจ่ายเงินปันผลแก่ผู้ถือหุ้นทุกรายในอัตราที่เท่าเทียมกัน

-   ผู้ถือหุ้นสามารถมอบฉันทะให้แก่บุคคลหนึ่งบุคคลใด
    หรืออาจมอบฉันทะให้แก่กรรมการอิสระของบริษัทเข้าร่วมประชุมแทนได้
    โดยสามารถดาวน์โหลดหนังสือมอบฉันทะได้จากเว็บไซต์ของบริษัท www.occ.co.th

-   บริษัทจัดการประชุมให้เป็นไปตามลำดับวาระที่แจ้งไว้ในจดหมายเชิญประชุม
    เพื่อให้ผู้ถือหุ้นได้มีโอกาสศึกษาข้อมูลประกอบระเบียบวาระก่อนการตัดสินใจ
    โดยไม่มีการเพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้า
    แต่ทั้งนี้หากมีผู้ถือหุ้นประสงค์จะเพิ่มวาระระหว่างการประชุมเพื่อพิจารณาเรื่องอื่นนอกเหนือจากที่กำหนดไว้ในจดหมายเชิญประชุม
    จะต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 1 ใน 3
    ของผู้ถือหุ้นที่มาประชุมและมีสิทธิออกเสียง

-   บริษัทจัดให้มีการบันทึกรายงานการประชุมอย่างถูกต้อง ครบถ้วน
    โดยได้จัดส่งต่อตลาดหลักทรัพย์แห่งประเทศไทยและกระทรวงพาณิชย์ภายใน 14
    วันนับแต่วันประชุมผู้ถือหุ้น พร้อมทั้งเผยแพร่บนเว็บไซต์ของบริษัท ทั้งภาษาไทยและภาษาอังกฤษ
    เพื่อเป็นช่องทางให้ผู้ถือหุ้นสามารถรับทราบข้อมูลได้โดยไม่ต้องรอให้ถึงการประชุมในคราวถัดไป

-   กำหนดมาตรการป้องกันการใช้ข้อมูลภายในโดยมิชอบของกรรมการ ผู้บริหาร
    และพนักงานทุกคนซึ่งอยู่ในหน่วยงานที่รับทราบข้อมูลภายใน
    รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว
    ไม่ให้นำข้อมูลภายในของบริษัทไปใช้เพื่อประโยชน์ส่วนตน
    รวมทั้งเพื่อการซื้อขายหลักทรัพย์ของบริษัท โดยเฉพาะในช่วง 1
    เดือนก่อนเผยแพร่งบการเงินแก่สาธารณชน โดยกำหนดไว้อย่างชัดเจนในจรรยาบรรณพนักงาน

-   เมื่อกรรมการและผู้บริหารคนใดทำการซื้อขายหุ้นของบริษัท
    จะต้องแจ้งให้เลขานุการบริษัททราบทันที เพื่อดำเนินการรายงานให้สำนักงานคณะกรรมการ
    ก.ล.ต. ทราบตามระยะเวลาที่กำหนด
    รวมทั้งได้กำหนดให้บรรจุวาระการรายงานการถือครองหลักทรัพย์บริษัทของกรรมการรวมคู่สมรสเป็นวาระประจำในการประชุมคณะกรรมการบริษัททุกไตรมาส

-   มีแนวทางปฏิบัติที่ชัดเจนในการดูแล
    และขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
    โดยมีคณะกรรมการตรวจสอบซึ่งมีหน้าที่ตามกฎบัตรคณะกรรมการตรวจสอบ
    เป็นผู้สอบทานการปฏิบัติตามกฎ ระเบียบ และข้อบังคับต่างๆ ให้เป็นไปตามกฎหมาย
    ตามหลักเกณฑ์ของตลาดหลักทรัพย์แห่งประเทศไทย และสำนักงานคณะกรรมการ ก.ล.ต.
    ซึ่งหากที่ประชุมมีมติเข้าทำรายการที่อาจมีความขัดแย้งทางผลประโยชน์หรือเข้าทำรายการที่เกี่ยวโยงกัน
    บริษัทจะทำการเปิดเผยมูลค่ารายการ ชื่อคู่สัญญาและบุคคลที่เกี่ยวโยงกัน เหตุผลความจำเป็น
    และรายละเอียดอื่นๆ ที่เกี่ยวข้องในการเข้าทำรายการดังกล่าว
    อย่างถูกต้องครบถ้วนทั้งภาษาไทยและภาษาอังกฤษผ่านช่องทางเว็บไซต์ตลาดหลักทรัพย์แห่งประเทศไทย
    www.set.or.th

3.  บทบาทของผู้มีส่วนได้เสีย

บริษัทดำเนินธุรกิจบนพื้นฐานของหลักธรรมาภิบาล
โดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืน
คำนึงถึงประโยชน์ของผู้มีส่วนได้เสียกลุ่มต่างๆ
การดำเนินธุรกิจต้องไม่กระทบสิทธิหรือสร้างความเสียหายต่อผู้มีส่วนได้เสียที่เกี่ยวข้อง
สร้างผลตอบแทนแก่ผู้ถือหุ้นอย่างเหมาะสม ปกป้องผลประโยชน์
จัดการดูแลทรัพย์สินของบริษัทไม่ให้สูญค่าหรือสูญเสียไปโดยเปล่าประโยชน์
จึงมั่นใจว่าได้ดูแลสิทธิของผู้มีส่วนได้เสียกลุ่มต่างๆ ด้วยการปฏิบัติที่ดีอย่างเท่าเทียมกัน ดังนี้

-   ผู้ถือหุ้น

  บริษัทเคารพต่อสิทธิขั้นพื้นฐานของผู้ถือหุ้น โดยปฏิบัติต่อผู้ถือหุ้นทุกรายอย่างเท่าเทียมกัน
  ปฏิบัติหน้าที่ด้วยความซื่อสัตย์ สุจริต
  และเป็นธรรมคำนึงถึงผู้ถือหุ้นทั้งรายใหญ่และรายย่อยเพื่อประโยชน์ของผู้ที่เกี่ยวข้องทุกกลุ่มโดยรวม
  บริหารกิจการของบริษัทให้มีความเจริญก้าวหน้า มั่นคง และก่อให้เกิดผลตอบแทนที่ดีสำหรับผู้ถือหุ้น
  มีการเปิดเผยข้อมูลสารสนเทศทางการเงินและกิจกรรมอื่นๆ
  ที่เกี่ยวข้องกับการดำเนินธุรกิจและผลประกอบการของบริษัท
  เพื่อแสดงให้เห็นถึงสถานภาพของการดำเนินงานและสถานภาพทางการเงินที่แท้จริงของบริษัท

-   ลูกค้า

  บริษัทให้ความสำคัญในการพัฒนาสินค้าและบริการเพื่อให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคา
  เพื่อเสริมสร้างความภักดีต่อผลิตภัณฑ์และบริการของบริษัท
  โดยมีจุดมุ่งหมายที่จะรักษาสัมพันธภาพอย่างยั่งยืนยาวนาน
  ซึ่งบริษัทได้เปิดช่องทางให้ลูกค้ามีส่วนร่วมในการสร้างสรรค์งานบริการ
  รวมทั้งจัดให้มีหน่วยงานลูกค้าสัมพันธ์เป็นศูนย์กลางในการรับข้อร้องเรียน ข้อเสนอแนะ
  และคำปรึกษาในตัวสินค้าจากลูกค้า โดยสามารถติดต่อได้ที่หมายเลขโทรศัพท์ 02-295-1333
  โทรสาร 02-295-0411 หรือ www.beautyplus@occ.co.th
  ซึ่งบริษัทจัดให้มีเจ้าหน้าที่ซึ่งพร้อมให้บริการและดำเนินการอย่างถึงที่สุดเพื่อให้คำขอต่างๆ
  ได้รับการตอบสนองอย่างรวดเร็วและเป็นที่พึงพอใจของลูกค้า

-   คู่ค้า

  บริษัทดำเนินธุรกิจโดยการปฏิบัติต่อคู่ค้าด้วยความเสมอภาคและซื่อสัตย์
  คำนึงถึงประโยชน์สูงสุดของบริษัทบนพื้นฐานของการได้รับผลตอบแทนที่เป็นธรรมทั้งสองฝ่าย
  ยึดถือการปฏิบัติตามสัญญาและคำมั่นที่ให้ไว้กับคู่ค้าอย่างเคร่งครัด
  หลีกเลี่ยงสถานการณ์ที่ทำให้เกิดความขัดแย้งทางผลประโยชน์ด้วยการเจรจาแก้ปัญหาบนพื้นฐานของความสัมพันธ์ทางธุรกิจ
  และปฏิบัติตามพันธะสัญญาในการส่งมอบสินค้าตามคุณภาพและตรงตามกำหนดเวลาที่ตกลงกัน

-   คู่แข่งทางการค้า

  บริษัทดำเนินธุรกิจโดยปฏิบัติตามกรอบกติกาของการแข่งขันทางการค้าโดยสุจริตและเป็นธรรมภายใต้กรอบกติกาของกฎหมายอย่างเคร่งครัด
  ไม่มีนโยบายเอาเปรียบคู่แข่งทางการค้าด้วยวิธีที่ไม่ชอบด้วยกฎหมาย
  โดยถือว่าคู่แข่งทางการค้าเป็นปัจจัยที่ผลักดันให้บริษัทมีความมุ่งมั่นในการพัฒนาสินค้าและบริการให้ดียิ่งขึ้น
  ซึ่งตลอดระยะเวลาที่ผ่านมาบริษัทไม่เคยมีข้อพิพาทใดๆ ในเรื่องที่เกี่ยวกับคู่แข่งทางการค้า

-   เจ้าหนี้

  บริษัทยึดถือและปฏิบัติตามข้อตกลงเงื่อนไขทางการค้า
  เงื่อนไขการกู้ยืมเงินตามข้อตกลงและหน้าที่อันพึงมีต่อเจ้าหนี้ด้วยความซื่อสัตย์สุจริตเพื่อสร้างความเชื่อมั่นและไว้วางใจซึ่งกันและกัน

-   พนักงาน

  บริษัทให้ความสำคัญต่อพนักงานและประสงค์ให้พนักงานทุกคนมีความภาคภูมิใจและเชื่อมั่นในองค์กร
  โดยบริษัทถือว่าเป็นพนักงานเป็นทรัพยากรบุคคลที่มีค่าและเป็นปัจจัยสำคัญที่จะนำพาองค์กรให้บรรลุเป้าหมายทางธุรกิจ
  จึงส่งเสริมการฝึกอบรม การพัฒนาความรู้ความสามารถของพนักงานอย่างทั่วถึง
  และบริษัทจะมีการพิจารณาให้รางวัลและผลตอบแทนที่เหมาะสมตามความรู้ ความสามารถ
  ความรับผิดชอบ ความมุ่งมั่นและผลการปฏิบัติงานของพนักงานเป็นรายบุคคล
  รวมทั้งให้การสนับสนุนและพัฒนาพนักงานที่มีศักยภาพสู่การเป็นผู้นำ
  เปิดโอกาสให้พนักงานมีส่วนร่วมในการแสดงความคิดเห็นในการดำเนินธุรกิจของบริษัท
  ซึ่งเป็นการพัฒนาบุคคลากรให้มีขีดความสามารถเพื่อรองรับนโยบายในการขยายตัวทางธุรกิจต่อไป
  และเป็นรากฐานในการสนับสนุนต่อกลยุทธ์สำคัญทางธุรกิจของบริษัทอย่างต่อเนื่อง
  อันเป็นข้อพึงปฏิบัติที่ดีสำหรับพนักงานทุกคนที่กำหนดไว้เป็นลายลักษณ์อักษรในคู่มือจรรยาบรรณของบริษัท

  บริษัทมีการดูแลจัดสภาพแวดล้อมในการทำงานของพนักงานให้มีความปลอดภัยต่อชีวิต สุขภาพ
  และทรัพย์สินของพนักงานอย่างสม่ำเสมอ
  โดยการดำเนินตามมาตรฐานด้านความปลอดภัยต่ออาชีวะอนามัยและสิ่งแวดล้อมอย่างเหมาะสม
  และส่งเสริมให้พนักงานทุกคนมีส่วนร่วมในการดูแลสภาพแวดล้อมของบริษัท
  ด้วยการแต่งตั้งพนักงานจากหน่วยงานต่างๆ
  ภายในบริษัทร่วมกันทำหน้าที่ดูแลรับผิดชอบในเรื่องความปลอดภัยภายใต้ชื่อ
  “คณะกรรมการความปลอดภัยในอาชีวอนามัยและสภาพแวดล้อมในสถานประกอบการ”
  มีการสร้างจิตสำนึกด้านความปลอดภัยในการทำงานตลอดเวลา
  จัดเตรียมระบบป้องกันภัยและความพร้อมด้านอุปกรณ์ความปลอดภัยต่างๆ ที่พร้อมใช้งานอยู่เสมอ
  เช่น สัญญาณเตือนภัย ถังดับเพลิง ไฟฉุกเฉิน เป็นต้น
  พร้อมทั้งจัดให้มีการซ้อมหนีไฟและป้องกันอัคคีภัยประจำปี ทั้งภาคทฤษฎีและปฏิบัติ
  รวมทั้งได้จัดให้พนักงานมีสวัสดิการต่างๆ อาทิเช่น
  จัดทำกรมธรรม์ประกันภัยอุบัติเหตุกลุ่มสำหรับกรรมการและพนักงานทุกคน มีห้องพยาบาล
  ชุดฟอร์มพนักงาน โบนัส จัดตั้งกองทุนสำรองเลี้ยงชีพ เงินบำเหน็จเกษียณอายุพนักงาน
  ประกันสังคม การเข้าร่วมอบรมสัมมนานอกสถานที่ทั้งภายในประเทศและต่างประเทศ เป็นต้น
  ตลอดจนจัดช่องทางให้พนักงานสามารถแสดงความคิดเห็น เสนอข้อร้องเรียน
  หรือรายงานการกระทำความผิดผ่านกล่องรับข้อคิดเห็นซึ่งติดไว้ภายในบริษัท
  รวมทั้งมีมาตรการป้องกันความเสียหายที่อาจเกิดขึ้นกับบุคคลที่เกี่ยวข้อง
  เพื่อให้พนักงานมั่นใจและกล้าแสดงความคิดเห็นและข้อร้องเรียน

-   สังคมและสิ่งแวดล้อม

  บริษัทให้ความสำคัญต่อการอนุรักษ์พลังงานและสิ่งแวดล้อมโดยการรณรงค์ปลูกจิตสำนึกของพนักงานทุกระดับให้มีความรับผิดชอบต่อสังคมอย่างจริงจังและต่อเนื่องเริ่มต้นตั้งแต่การดูแลภายในบริษัทด้วยการรณรงค์กิจกรรม
  5 ส. คือ สะสาง สะอาด สะดวก สุขลักษณะ และสร้างเป็นนิสัย รณรงค์การใช้น้ำประปา ไฟฟ้า
  และวัสดุอุปกรณ์สำนักงานอย่างคุ้มค่าที่สุด
  เพราะนอกจากจะช่วยบริษัทประหยัดค่าใช้จ่ายแล้วยังเป็นการเพิ่มมูลค่าให้แก่กิจการ
  และช่วยลดการนำเข้าพลังงานของประเทศชาติอีกทางหนึ่งด้วย
  สำหรับผลกระทบต่อสภาพแวดล้อมภายนอกนั้น
  บริษัทพยายามหลีกเลี่ยงการใช้ภาชนะบรรจุภัณฑ์ที่มากเกินความจำเป็น
  ปรับลดการใช้วัสดุที่อาจก่อให้เกิดมลพิษหรือเสียดุลยภาพต่อธรรมชาติสิ่งแวดล้อม
  ลดการใช้กระดาษและส่งเสริมให้มีการนำกลับมาใช้ใหม่ (Reuse)

  บริษัทคำนึงถึงความรับผิดชอบ ตระหนักถึงคุณค่าและความสำคัญในการทำประโยชน์ต่อสังคม ชุมชน
  และศาสนา จึงให้การสนับสนุนกิจกรรมเพื่อส่งเสริมการทำคุณประโยชน์ต่อสังคมในด้านต่างๆ
  ด้วยการร่วมส่งเสริมพัฒนาวิชาชีพบริการเสริมความงามผ่านทางกรมอาชีวศึกษา
  และส่วนราชการอื่นๆ
  ร่วมบริจาคทรัพย์และสิ่งของเพื่อสาธารณประโยชน์อย่างต่อเนื่องและสม่ำเสมอ อาทิเช่น
  มูลนิธิร่วมใจเครือสหพัฒน์ 2540 โสสะมูลนิธิแห่งประเทศไทย ในพระบรมราชูปถัมภ์
  มูลนิธิสมเด็จพระพุฒาจารย์ (โต พรหมรังสี) เมตตาบารมี มูลนิธิ ดร.เทียม โชควัฒนา
  คณะแพทย์ศาสตร์โรงพยาบาลรามาธิบดี กองทุนสวัสดิการคณะแพทย์ศาสตร์โรงพยาบาลรามาธิบดี
  สภาสตรีแห่งชาติ สภาสังคมสงเคราะห์แห่งประเทศไทย
  สหพันธ์สมาคมสตรีอาสาสมัครรักษาดินแดนแห่งประเทศไทย สภากาชาดไทย
  มูลนิธิอาสาเพื่อนพึ่ง(ภาฯ)ยามยาก มูลนิธิโรงพยาบาลสมเด็จเจ้าพระยา มูลนิธิกฤตานุสรณ์
  มูลนิธิเด็กโรคหัวใจ มูลนิธิซอนต้า มูลนิธิกระต่ายในดวงจันทร์ มูลนิธิเพื่อสิ่งแวดล้อม และอื่นๆ

4.  การเปิดเผยข้อมูลและความโปร่งใส

บริษัทให้ความสำคัญต่อการเปิดเผยข้อมูลที่สำคัญทางการเงินอย่างถูกต้อง ครบถ้วน ทันเวลา
ตามมาตรฐานการบัญชีและหลักบัญชีที่รับรองโดยทั่วไป
รวมถึงการเปิดเผยสารสนเทศสำคัญที่มีผลกระทบหรืออาจมีผลกระทบต่อการเปลี่ยนแปลงในราคาหลักทรัพย์ของบริษัท
หรือต่อการตัดสินใจลงทุน โดยการปฏิบัติตามกฎหมาย กฎเกณฑ์ ข้อบังคับต่างๆ
ของสำนักงานคณะกรรมการ ก.ล.ต. ตลาดหลักทรัพย์แห่งประเทศไทย และหน่วยงานอื่นๆ
ของรัฐอย่างเคร่งครัด และติดตามการแก้ไขเปลี่ยนแปลงอย่างสม่ำเสมอเพื่อให้มั่นใจว่ากฎหมาย
กฎเกณฑ์ ข้อบังคับที่บริษัทถือปฏิบัติอยู่นั้น
มีความทันสมัยและเป็นหลักประกันให้ผู้ถือหุ้นเชื่อมั่นในการดำเนินธุรกิจอย่างตรงไปตรงมา
ผู้มีส่วนเกี่ยวข้องต่างๆ สามารถรับทราบข้อมูลที่จำเป็นต่อการตัดสินใจอย่างถูกต้อง
ครบถ้วนและทันเวลา โดยเปิดเผยข้อมูลอย่างโปร่งใสและสามารถตรวจสอบได้
เพื่อเพิ่มความเชื่อถือและเพิ่มมูลค่าให้แก่ผู้ถือหุ้น ทั้งนี้
บริษัทได้เปิดเผยข้อมูลดังกล่าวผ่านช่องทางต่างๆ เช่น ในรายงานประจำปี แบบ 56-1
ผ่านสื่อการเผยแพร่ข้อมูลทางเว็บไซต์ของตลาดหลักทรัพย์แห่งประเทศไทย www.set.or.th
และเว็บไซต์ของบริษัท www.occ.co.th

นอกเหนือจากการเปิดเผยรายงานทางการเงินหรือสารสนเทศอื่นๆ ต่อสาธารณะผ่านช่องทางต่างๆ
ตามเงื่อนไขที่กฎหมายกำหนดอย่างเคร่งครัด ครบถ้วน และตรงเวลาแล้ว
บริษัทยังได้เปิดเผยข้อมูลต่อไปนี้เพื่อแสดงความโปร่งใสในการดำเนินธุรกิจ ดังนี้

1.  จัดทำรายงานความรับผิดชอบของคณะกรรมการต่อรายงานทางการเงิน
    โดยแสดงไว้คู่กับรายงานผู้สอบบัญชีในรายงานประจำปี

2.  กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนและผู้เกี่ยวข้อง
    ในกรณีที่มีส่วนได้เสียที่เกี่ยวข้องกับบริษัท

3.  เปิดเผยข้อมูลการปฏิบัติหน้าที่ในคณะกรรมการชุดย่อยต่างๆ เช่น จำนวนครั้งการเข้าประชุม
    เป็นต้น

4.  เปิดเผยวิธีการสรรหากรรมการ
    วิธีการประเมินและผลการประเมินการปฏิบัติงานของคณะกรรมการ

5.  เปิดเผยประเภทค่าตอบแทน ลักษณะและจำนวนเงินค่าตอบแทนกรรมการเป็นรายบุคคล

6.  เปิดเผยนโยบายการกำกับดูแลกิจการ จริยธรรมธุรกิจ และจรรยาบรรณพนักงาน

7.  เปิดช่องทางให้ผู้ถือหุ้น นักลงทุน และบุคคลทั่วไปสามารถซักถามข้อสงสัยต่างๆ
    ผ่านช่องทางนักลงทุนสัมพันธ์ โดยบริษัทมีการแต่งตั้ง นางจันทรา ตั้งธนศฤงคาร
    ผู้อำนวยการฝ่ายบัญชี-การเงิน
    เป็นผู้พร้อมที่จะให้ข้อมูลและข่าวสารตามที่นักลงทุนและผู้เกี่ยวข้องที่สนใจ
    โดยสามารถติดต่อสอบถามได้ที่หมายเลขโทรศัพท์ 02-295-4545 ต่อ 508 โทรสาร
    02-295-0417

5.  ความรับผิดชอบของคณะกรรมการ

    -   โครงสร้างคณะกรรมการบริษัท

คณะกรรมการของบริษัทประกอบด้วยบุคคลที่มีความรู้ความสามารถและมีประสบการณ์ในหลายสาขา
อาทิบริหารธุรกิจ การตลาด เศรษฐศาสตร์ บัญชี การเงิน วิศวกรรมศาสตร์ รัฐศาสตร์ ศิลปศาสตร์
เป็นต้น ซึ่งทุกท่านล้วนผ่านการอบรมหลักสูตรกรรมการจากสถาบันกรรมการบริษัทไทย (IOD) แล้ว
จึงเป็นคณะบุคคลที่มีบทบาทสำคัญในการกำหนดนโยบายของบริษัทร่วมกับผู้บริหารระดับสูง
วางแผนการดำเนินงานทั้งระยะสั้นและระยะยาว ตลอดจนการกำหนดนโยบายทางการเงิน
การบริหารความเสี่ยง และภาพรวมขององค์กร มีบทบาทสำคัญในการกำกับดูแล ตรวจสอบ
และประเมินผลการดำเนินงานของบริษัท
รวมถึงผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ปัจจุบันคณะกรรมการบริษัทตามหนังสือรับรองการจดทะเบียนกระทรวงพาณิชย์มีจำนวน 10 คน
ประกอบด้วยกรรมการที่ไม่เป็นผู้บริหารจำนวน 5 คน กรรมการตรวจสอบจำนวน 3 คน
และกรรมการบริษัทที่มาจากฝ่ายบริหารจำนวน 2 คน คือกรรมการผู้จัดการ
และกรรมการรองกรรมการผู้จัดการ
โดยสัดส่วนของกรรมการที่ไม่ใช่ผู้บริหารมีจำนวนสูงกว่ากรรมการที่เป็นผู้บริหาร

โครงสร้างการจัดการของบริษัทปัจจุบัน ประกอบด้วยคณะกรรมการทั้งหมด 6 ชุด ประกอบด้วย
คณะกรรมการบริษัท และคณะอนุกรรมการชุดต่างๆ อีก 5 ชุด ได้แก่ คณะกรรมการตรวจสอบ
คณะกรรมการพิจารณาค่าตอบแทน คณะกรรมการสรรหา คณะกรรมการบริหารความเสี่ยง
และคณะกรรมการบริหาร
เพื่อให้ผู้ถือหุ้นมั่นใจได้ว่าบริษัทมีการดำเนินงานและกลั่นกรองอย่างรอบคอบ
โดยคณะอนุกรรมการชุดย่อยปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ
บริษัทมีข้อบังคับกรรมการที่กำหนดและแยกอำนาจของคณะกรรมการและฝ่ายจัดการในระดับต่างๆ
ไว้อย่างชัดเจน
โดยในการพิจารณาตัดสินใจเรื่องสำคัญจะต้องผ่านความเห็นชอบของคณะกรรมการแต่ละชุด
เพื่อถ่วงดุลและสอบทานให้เกิดความโปร่งใสเป็นธรรมต่อผู้มีส่วนเกี่ยวข้องทุกฝ่าย
โดยประธานกรรมการมีความเป็นอิสระจากฝ่ายบริหารและไม่ได้ดำรงตำแหน่งใดๆ
ในคณะกรรมการชุดย่อยอื่น กรรมการผู้จัดการในฐานะประธานเจ้าหน้าที่บริหาร (CEO)
รับผิดชอบต่อคณะกรรมการบริษัทในการดูแลการดำเนินธุรกิจและการปฏิบัติงานของบริษัทให้สอดคล้องกับนโยบายของคณะกรรมการบริษัท
เพื่อเพิ่มมูลค่าให้แก่กิจการและผู้ถือหุ้น
โดยมีคณะกรรมการบริหารติดตามผลการดำเนินงานของฝ่ายจัดการ
และกำหนดให้มีการประชุมร่วมกันเพื่อรายงานความก้าวหน้าของผลการดำเนินงานและผลประกอบการของบริษัทเป็นประจำทุกเดือน

วาระการดำรงตำแหน่งของกรรมการ

ในการประชุมสามัญประจำปี กรรมการต้องออกจากตำแหน่งจำนวนหนึ่งในสาม
ถ้าจำนวนกรรมการแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งพิจาณาจากกรรมการที่อยู่ในตำแหน่งนานที่สุดเป็นผู้ออกจากตำแหน่ง
กรรมการบริษัทได้รับการแต่งตั้งและถอดถอนโดยที่ประชุมผู้ถือหุ้น
มีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก
เว้นแต่ในกรณีที่ตำแหน่งกรรมการบริษัทว่างลงโดยมิใช่เป็นการออกตามวาระ
คณะกรรมการสรรหาจะทำหน้าที่พิจารณาสรรหาบุคคลที่เหมาะสมเสนอต่อที่ประชุมคณะกรรมการเพื่อแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

บริษัทมิได้กำหนดอายุกรรมการ และ/หรือ จำนวนวาระสูงสุดที่จะดำรงตำแหน่งต่อเนื่องได้
โดยเชื่อว่าอายุหรือระยะเวลาการดำรงตำแหน่งมิได้เป็นอุปสรรคหากเปรียบเทียบกับความรู้ความสามารถและประสบการณ์อันทรงคุณค่าที่แต่ละท่านมีและพร้อมที่จะนำมาเป็นประโยชน์ต่อบริษัท

จำนวนบริษัทที่กรรมการดำรงตำแหน่ง

บริษัทได้เปิดเผยรายละเอียดข้อมูลการดำรงตำแหน่งของกรรมการแต่ละท่านที่บริษัทอื่นไว้ในแบบ
56-1 และในรายงานประจำปี ซึ่งปัจจุบันมีกรรมการบริษัทจำนวน 3 ท่าน
ที่ดำรงตำแหน่งกรรมการบริษัทจดทะเบียนมากกว่า 6 แห่ง
แต่บริษัทมั่นใจว่าจะไม่มีผลกระทบต่อการปฏิบัติหน้าที่แต่อย่างใด
ด้วยตลอดระยะเวลาที่ผ่านมาบริษัทได้รับคำปรึกษา คำแนะนำ
และข้อเสนอแนะเกี่ยวกับแนวทางการดำเนินธุรกิจของบริษัทที่มีประโยชน์อย่างต่อเนื่องและสม่ำเสมอ

-   คณะกรรมการชุดย่อย

บริษัทมีการแบ่งแยกบทบาทหน้าที่ความรับผิดชอบระหว่างคณะกรรมการบริษัทและผู้บริหารระดับสูงอย่างชัดเจน
โดยคณะกรรมการบริษัทมีการแต่งตั้งคณะกรรมการชุดย่อยต่างๆ ได้แก่ คณะกรรมการตรวจสอบ
คณะกรรมการพิจารณาค่าตอบแทน คณะกรรมการสรรหา คณะกรรมการบริหารความเสี่ยง
และคณะกรรมการบริหาร
เพื่อให้ปฏิบัติหน้าที่เฉพาะเรื่องและนำเสนอให้คณะกรรมการบริษัทพิจารณาหรือรับทราบ
ซึ่งคณะกรรมการชุดย่อยมีสิทธิหน้าที่ตามที่ได้กำหนดไว้ในข้อบังคับของคณะกรรมการแต่ละชุด
(รายละเอียดเพิ่มเติมหน้า 13-18)

-   บทบาท หน้าที่ และความรับผิดชอบของคณะกรรมการ

ภาวะผู้นำ และวิสัยทัศน์

คณะกรรมการบริษัทเป็นผู้กำกับดูแลกิจการของบริษัท
ให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัทตามหลักบรรษัทภิบาลเพื่อประโยชน์สูงสุดสำหรับผู้ถือหุ้น
โดยยึดแนวปฏิบัติสำคัญ 4 ประการคือ

1.  การปฏิบัติหน้าที่ด้วยความรอบคอบระมัดระวัง

2.  การปฏิบัติหน้าที่ด้วยความซื่อสัตย์สุจริต

3.  การปฏิบัติตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น

4.  การเปิดเผยข้อมูลต่อผู้ถือหุ้นอย่างถูกต้อง ครบถ้วน และโปร่งใส

คณะกรรมการบริษัทมีหน้าที่ในการกำหนดวิสัยทัศน์ พันธกิจ นโยบาย วางเป้าหมายแผนงาน
งบประมาณ และกลยุทธ์ทางธุรกิจ
ตลอดจนควบคุมการดำเนินงานของบริษัทให้เป็นไปตามแผนธุรกิจและงบประมาณที่วางไว้อย่างมีประสิทธิภาพและประสิทธิผล
มีความเป็นอิสระในการแสดงความคิดเห็นและตัดสินใจ
เพื่อความมั่นคงและผลประโยชน์ที่สมดุลและยั่งยืนสำหรับทุกฝ่ายที่เกี่ยวข้อง
ตลอดจนเพื่อเพิ่มมูลค่าให้แก่กิจการและผู้ถือหุ้น

คณะกรรมการบริษัทให้ความสำคัญต่อรายงานทางการเงินที่จะต้องสะท้อนผลการดำเนินงานอย่างแท้จริง
มีการประเมิน
กำหนดและวางมาตรการในการป้องกันและจัดการความเสี่ยงให้อยู่ในระดับที่เหมาะสมมีประสิทธิภาพ
มีประสิทธิผล ภายใต้หลักการถ่วงดุลอำนาจที่โปร่งใสและตรวจสอบได้
โดยมุ่งมั่นในการพัฒนากิจการของบริษัทให้เจริญก้าวหน้า มั่นคง ยั่งยืน
และสามารถสร้างผลตอบแทนแก่ผู้ถือหุ้นได้อย่างเหมาะสม
รวมถึงการปกป้องผลประโยชน์และดูแลทรัพย์สินของบริษัทเสมือนวิญญูชนพึงรักษาทรัพย์สินของตน

การแบ่งแยกบทบาทหน้าที่ของคณะกรรมการบริษัท

บริษัทมีการแบ่งแยกบทบาทหน้าที่ความรับผิดชอบระหว่างคณะกรรมการบริษัทและผู้บริหารระดับสูงอย่างชัดเจน
โดยคณะกรรมการบริษัททำหน้าที่ในการกำหนดนโยบายและกำกับดูแลการดำเนินงานของผู้บริหารระดับสูงในระดับนโยบาย
โดยผู้บริหารระดับสูงทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด
โดยประธานกรรมการและกรรมการผู้จัดการมิใช่บุคคลเดียวกัน
ซึ่งทั้งสองตำแหน่งได้ผ่านการคัดเลือกจากคณะกรรมการบริษัทเพื่อให้ได้บุคคลที่เหมาะสม

การรวมหรือแยกตำแหน่ง

ประธานกรรมการเป็นกรรมการที่ไม่เป็นผู้บริหารและไม่เป็นบุคคลเดียวกันกับกรรมการผู้จัดการ
มีหน้าที่และความรับผิดชอบแตกต่างกัน โดยประธานกรรมการมีความเป็นอิสระจากฝ่ายบริหาร
มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
ประธานกรรมการมีหน้าที่เป็นประธานในที่ประชุมคณะกรรมการบริษัทซึ่งเป็นผู้กำหนดนโยบาย
แผนงาน และกลยุทธ์ที่สำคัญให้ฝ่ายบริหารนำไปปฏิบัติ
โดยกรรมการทุกคนมีอิสระในการเสนอวาระประชุม
การแสดงความคิดเห็นต่อการดำเนินงานของบริษัทในด้านต่างๆ
รวมถึงการร่วมพิจารณาอย่างรอบคอบในเรื่องที่อาจมีความขัดแย้งทางผลประโยชน์
เพื่อให้มีความถูกต้อง โปร่งใส สามารถตรวจสอบได้

ส่วนกรรมการผู้จัดการเป็นประธานเจ้าหน้าที่บริหาร (CEO) รับผิดชอบต่อคณะกรรมการบริษัท
ในการดูแลการดำเนินกิจการและปฏิบัติงานของบริษัทให้สอดคล้องกับนโยบายของคณะกรรมการบริษัท
โดยมีคณะกรรมการบริหารติดตามผลการดำเนินงานของฝ่ายจัดการ
และกำหนดให้มีการประชุมร่วมกันเพื่อรายงานความก้าวหน้าของผลการดำเนินงานและผลประกอบการของบริษัทเป็นประจำทุกเดือน
มีการกระจายอำนาจลงไปสู่ผู้บริหารโดยการกำหนดหน้าที่ความรับผิดชอบและวงเงินอนุมัติแต่ละระดับเป็นลายลักษณ์อักษร
เพื่อความคล่องตัวในการดำเนินธุรกิจและเพิ่มประสิทธิภาพในการดำเนินงาน
ซึ่งเป็นการเพิ่มมูลค่าให้แก่กิจการและผู้ถือหุ้นทุกคนอย่างเท่าเทียมกัน

ระบบการควบคุมภายในและการบริหารความเสี่ยง

คณะกรรมการบริษัทมีแนวทางปฏิบัติที่ชัดเจนในการดูแล
และขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
มีการทบทวนและประเมินความเพียงพอของระบบการควบคุมภายในเป็นประจำทุกปีในด้าน
องค์กรและสภาพแวดล้อม ด้านการบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสาร รวมถึงระบบการติดตามผล
มีการดูแลเรื่องการใช้ข้อมูลภายในโดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงาน (รวมคู่สมรส) ซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินแก่สาธารณชน
เมื่อกรรมการและผู้บริหารคนใด ได้ทำการซื้อขายหุ้นของบริษัท
จะต้องแจ้งให้เลขานุการบริษัททราบทันที เพื่อดำเนินการรายงานให้สำนักงานคณะกรรมการ
ก.ล.ต. ทราบตามระยะเวลาที่กำหนด

คณะกรรมการบริษัทตระหนักถึงความสำคัญของการบริหารความเสี่ยงเป็นอย่างดี
บริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ
และเพื่อเพิ่มขีดความสามารถในการการบริหารความเสี่ยง
คณะกรรมการบริษัทจึงมีมติแต่งตั้งคณะกรรมการบริหารความเสี่ยง
เพื่อทำหน้าที่ประเมินความเสี่ยงและกำหนดมาตรการป้องกันติดตามดูแลความเสี่ยงให้อยู่ในระดับที่เหมาะสมและยอมรับได้
โดยทำงานร่วมกับคณะกรรมการตรวจสอบในการพิจารณาวิเคราะห์ปัญหาที่อาจเกิดขึ้นหากมีระดับความเสี่ยงเกินกว่าที่ควรจะเป็น
และเสนอประธานเจ้าหน้าที่บริหาร (CEO)
โดยกรรมการบริหารจะเป็นผู้พิจารณาเลือกวิธีบริหารจัดการความเสี่ยงที่เหมาะสมเพื่อลด
หรือควบคุมความเสียหายที่อาจเกิดขึ้นจากแต่ละประเภทความเสี่ยง
โดยมีสำนักตรวจสอบภายในร่วมทำหน้าที่วางแผน ประเมิน
และเสนอแนะมาตรการควบคุมดูแลความเสี่ยงในระดับที่เหมาะสม
โดยรายงานต่อคณะกรรมการตรวจสอบ คณะกรรมการบริหารความเสี่ยง
และประธานเจ้าหน้าที่บริหาร (CEO)

เลขานุการบริษัท

คณะกรรมการบริษัทตระหนักถึงความสำคัญของบทบาทและหน้าที่เลขานุการบริษัท
ซึ่งมีส่วนช่วยสนับสนุนส่งเสริมการดำเนินงานของบริษัทให้เป็นไปตามหลักการกำกับดูแลกิจการที่ดี
ปฏิบัติถูกต้องตามหลักเกณฑ์และข้อบังคับของตลาดหลักทรัพย์แห่งประเทศไทย สำนักงานคณะกรรมการ
ก.ล.ต. รวมถึงกฎหมายอื่นที่เกี่ยวข้อง โดยมีผู้ปฏิบัติหน้าที่เลขานุการบริษัทคือ นางชูพันธุ์ อิ่มทอง
ผู้จัดการแผนกกฎหมาย

ที่ผ่านมาบริษัทยังไม่เคยมีการแต่งตั้งเลขานุการบริษัทอย่างเป็นทางการ ดังนั้น
เพื่อให้สอดคล้องกับพระราชบัญญัติหลักทรัพย์และตลาดหลักทรัพย์ ฉบับที่ 4 พ.ศ. 2551
ซึ่งกำหนดให้คณะกรรมการบริษัทเป็นผู้แต่งตั้งเลขานุการบริษัท ที่ประชุมคณะกรรมการบริษัทครั้งที่
3/2551 เมื่อวันที่ 14 พฤษภาคม 2551 จึงได้มีมติให้แต่งตั้ง นางชูพันธุ์ อิ่มทอง
ผู้จัดการแผนกกฎหมาย ดำรงตำแหน่งเลขานุการบริษัทอย่างเป็นทางการ เพื่อทำหน้าที่ต่างๆ ตามที่
คณะกรรมการกำกับตลาดทุนประกาศกำหนด รวมถึงการให้คำแนะนำด้านกฎหมายและกฎเกณฑ์ต่างๆ
ที่คณะกรรมการต้องรับทราบและปฏิบัติหน้าที่ในการดูแลกิจกรรมของบริษัท คณะกรรมการ
ตลอดจนการประสานงานกับบุคลากรทั้งภายในบริษัทและหน่วยงานราชการที่เกี่ยวข้อง
รวมทั้งการติดตามผลการปฏิบัติตามมติของคณะกรรมการด้วย

-   การประชุมคณะกรรมการ

การเข้าร่วมประชุมคณะกรรมการถือเป็นหน้าที่สำคัญของกรรมการบริษัท
เพื่อการรับทราบและร่วมกันตัดสินใจในการดำเนินธุรกิจของบริษัท
โดยบริษัทมีการกำหนดวันและเวลาประชุมคณะกรรมการไว้ล่วงหน้าตลอดปีอย่างน้อยปีละ 5 ครั้ง
แต่ละครั้งจะมีการกำหนดวาระประชุมที่ชัดเจน
และอาจมีการประชุมครั้งพิเศษเพื่อพิจารณาเรื่องที่มีความสำคัญเร่งด่วน
มีการนำส่งเอกสารก่อนการประชุมล่วงหน้า
เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

ประธานกรรมการและกรรมการผู้จัดการร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
และในการประชุมได้เปิดโอกาสให้กรรมการทุกคนสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้ ตลอดจนสามารถแสดงความคิดเห็นได้อย่างอิสระ
ทั้งนี้ ในการลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีหนึ่งเสียง กรรมการที่มีส่วนได้เสียจะไม่เข้าร่วมประชุม และ/หรือ
ไม่ใช้สิทธิออกเสียงลงคะแนนในเรื่องนั้น
หากคะแนนเสียงเท่ากันประธานที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด
การประชุมแต่ละครั้งใช้เวลาประมาณ 2-4 ชั่วโมง มีเลขานุการบริษัททำหน้าที่บันทึกการประชุม
ความคิดเห็นที่แตกต่าง รวมถึงข้อเสนอแนะของกรรมการแต่ละท่านอย่างตรงไปตรงมา
โดยรายงานการประชุมได้รับการจัดเก็บไว้อย่างถูกต้องครบถ้วน และสามารถตรวจสอบได้

-   การประเมินตนเองของคณะกรรมการ

คณะกรรมการบริษัทให้ความสำคัญต่อการประเมินผลการปฏิบัติงานคณะกรรมการทั้งคณะ
จึงได้มีการปฏิบัติอย่างสม่ำเสมอและต่อเนื่อง ตามแนวทางของตลาดหลักทรัพย์แห่งประเทศไทย
โดยมีวัตถุประสงค์ในการนำผลการประเมินไปใช้ประโยชน์ในการปรับปรุงระดับการปฏิบัติหน้าที่ของคณะกรรมการบริษัทในด้านต่างๆ
อาทิเช่น ความพร้อมของกรรมการ การกำหนดกลยุทธ์และวางแผนธุรกิจ
การจัดการความเสี่ยงและการควบคุมภายใน การดูแลไม่ให้เกิดความขัดแย้งทางผลประโยชน์
การติดตามรายงานทางการเงินและการดำเนินงาน การประชุมคณะกรรมการ เป็นต้น
โดยมีขั้นตอนการประเมินคือ
ประมาณปลายเดือนธันวาคมเลขานุการบริษัททำหน้าที่จัดส่งแบบประเมินให้กรรมการแต่ละท่านประเมินตนเองตามแบบประเมินอย่างอิสระ
จากนั้นเลขานุการบริษัทจะรวบรวมแบบประเมินผล
เพื่อจัดทำรายงานสรุปประมวลผลการประเมินตนเอง
และนำเสนอต่อที่ประชุมคณะกรรมการบริษัทครั้งที่ 1 ของปีถัดไป
โดยผลประเมินผลการปฏิบัติงานคณะกรรมการทั้งคณะในปี 2551
ได้นำเสนอต่อที่ประชุมคณะกรรมการบริษัทครั้งที่ 1/2552 เมื่อวันที่ 19 กุมภาพันธ์ 2552

ภาพรวมของผลการประเมินระดับคะแนนการปฏิบัติงานของปี 2551 เปรียบเทียบกับปี 2550
เป็นดังนี้

  -------------------------------------------- ------------- -------------
  หัวข้อประเมิน                                   ผลประเมิน      

                                               2551          2550

  1. โครงสร้างและคุณสมบัติของคณะกรรมการ            75.00%        74.78%

  2. บทบาท หน้าที่ และความรับผิดชอบของคณะกรรมการ    74.07%        68.63%

  3. การประชุมคณะกรรมการ                        81.60%        80.85%

  4. การทำหน้าที่ของกรรมการ                       78.97%        75.30%

  5. ความสัมพันธ์กับฝ่ายจัดการ                       83.33%        79.58%

  6. การพัฒนาตนเองของกรรมการและการพัฒนาผู้บริหาร    77.78%        74.31%

  ภาพรวมเฉลี่ย                                   77.26%        74.06%
  -------------------------------------------- ------------- -------------

ทั้งนี้
คณะกรรมการบริษัทมีความตั้งใจและเชื่อมั่นว่าจะสามารถปรับปรุงพัฒนาตนเองและนำพาองค์กรไปสู่การปฏิบัติงานครบถ้วน
100% ต่อไปในอนาคต

-   ค่าตอบแทน

ประธานคณะกรรมการพิจารณาค่าตอบแทนเป็นผู้ทำหน้าที่พิจารณาวงเงินค่าตอบแทนกรรมการที่เหมาะสมนำเสนอคณะกรรมการบริษัทเพื่อพิจารณา
โดยเปรียบเทียบอ้างอิงจากอุตสาหกรรมประเภทเดียวกันที่มีขนาดใกล้เคียงกัน
รวมทั้งพิจารณาอัตราการขยายตัวทางธุรกิจและการเติบโตของของบริษัทด้วย

ที่ประชุมผู้ถือหุ้นเป็นผู้พิจารณาอนุมัติวงเงินค่าตอบแทนกรรมการ
ตามสิทธิและผลประโยชน์ตอบแทนในลักษณะอื่นโดยปกติวิสัยในฐานะที่เป็นกรรมการของบริษัท เช่น
เงินเดือน เบี้ยประชุม เบี้ยเลี้ยง เบี้ยประกัน บำเหน็จ เงินอุดหนุน เงินรางวัล ค่ารักษาพยาบาล
ค่าน้ำมัน ค่าพาหนะ โดยในการประชุมสามัญผู้ถือหุ้นครั้งที่ 14 เมื่อวันที่ 22 เมษายน 2551
ที่ผ่านมา ที่ประชุมได้มีมติอนุมัติวงเงินค่าตอบแทนเป็นเงินจำนวน 6,000,000 บาท
และมอบหมายให้คณะกรรมการบริษัทเป็นผู้ใช้ดุลยพินิจพิจารณาจัดสรรค่าตอบแทนต่อไป
ซึ่งคณะกรรมการได้พิจารณาค่าตอบแทนในอัตราที่เหมาะสมจากการเปรียบเทียบกับบริษัทที่มีขนาดใกล้เคียงกันและมีลักษณะการประกอบธุรกิจที่คล้ายกัน
โดยกรรมการที่ได้รับมอบหมายให้มีหน้าที่ความรับผิดชอบเพิ่มมากขึ้น
จะได้รับค่าตอบแทนเพิ่มขึ้นตามสัดส่วน
ซึ่งในปีที่ผ่านมาคณะกรรมการบริษัทได้พิจารณาจัดสรรค่าตอบแทนและใช้จริงเป็นจำนวนเงิน
3,011,000.00 บาท

ส่วนค่าตอบแทนของผู้บริหารเป็นไปตามหลักการและนโยบายที่คณะกรรมการบริหารกำหนด
ซึ่งเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน ทั้งนี้
ค่าตอบแทนกรรมการและผู้บริหารในปี 2551 บริษัทได้เปิดเผยไว้ในรายงานประจำปีและแบบ 56-1
ภายใต้หัวข้อค่าตอบแทนกรรมการและผู้บริหารแล้ว

-   การพัฒนากรรมการและผู้บริหาร

คณะกรรมการบริษัทและผู้บริหารให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
โดยเล็งเห็นประโยชน์ของการศึกษาอบรม
จึงมีการสนับสนุนพนักงานให้เข้ารับการอบรมเพื่อเสริมสร้างความรู้ความสามารถจากสถาบันความรู้ต่างๆ
อย่างสม่ำเสมอ
รวมทั้งกรรมการบริษัททุกท่านและผู้บริหารระดับสูงได้ให้ความสำคัญเข้าร่วมรับการอบรมหลักสูตรกรรมการของสมาคมส่งเสริมสถาบันกรรมการบริษัทไทย
(IOD) ตามที่สำนักงานคณะกรรมการ ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ได้แก่ Director
Accreditation Program (DAP) และ Director Certification Program (DCP)
นอกจากหลักสูตรที่กำหนดแล้วคณะกรรมการบริษัทยังให้ความสำคัญเข้าร่วมรับการอบรมหลักสูตรอื่นๆ
ของสมาคมส่งเสริมสถาบันกรรมการบริษัทไทย (IOD) อาทิเช่น Finance for Non-Finance
(FN) หลักสูตร Effective Audit Committee (EAC) หลักสูตร Role of the
Compensation Committee (RCC) หลักสูตร Company Secretary (CS)
รวมทั้งส่งเสริมให้ผู้บริหารที่เกี่ยวข้องได้เข้ารับการอบรมหลักสูตรอื่น เช่น หลักสูตร CFO
ของสภาวิชาชีพบัญชี หลักสูตรการบริหารความเสี่ยงของสถาบันศศินทร์ หลักสูตร Executive
Leadership Program, Wharton School University of Pennsylvania เป็นต้น
เพื่อเสริมสร้างศักยภาพความเป็นผู้นำที่เป็นมืออาชีพ
มีความรู้ความเข้าใจในบทบาทหน้าที่อย่างแท้จริง
และเป็นต้นแบบในการขับเคลื่อนองค์กรสู่การกำกับดูแลกิจการที่ดี

การดูแลเรื่องการใช้ข้อมูลภายใน

คณะกรรมการบริษัทให้ความสำคัญในการดูแลเรื่องการใช้ข้อมูลภายในของบริษัท
และเรื่องการจัดการเกี่ยวกับความขัดแย้งทางผลประโยชน์ของผู้ที่เกี่ยวข้องอย่างรอบคอบ เป็นธรรม
และโปร่งใส
หากมีรายการที่เกี่ยวโยงกันจะต้องพิจารณาอย่างรอบคอบและเปิดเผยข้อมูลอย่างชัดเจนทันเวลา
ในกรณีที่กรรมการบริษัทหรือผู้บริหารคนใดมีส่วนได้เสียกับผลประโยชน์ในเรื่องที่พิจารณาก็จะไม่เข้าร่วมประชุมหรืองดออกเสียงในวาระนั้น
เพื่อให้การตัดสินใจของคณะกรรมการบริษัทและผู้บริหารเป็นไปอย่างยุติธรรม ทั้งนี้
เพื่อประโยชน์โดยรวมของบริษัทและผู้ที่เกี่ยวข้องทุกฝ่าย

บริษัทได้กำหนดข้อพึงปฏิบัติเป็นลายลักษณ์อักษรไว้ในคู่มือจรรยาบรรณพนักงาน กำหนดให้กรรมการ
ผู้บริหาร และพนักงานทุกคนซึ่งอยู่ในหน่วยงานที่รับทราบข้อมูลภายใน
จะต้องปฏิบัติโดยเคร่งครัดไม่ให้นำข้อมูลภายในของบริษัทฯ ไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ โดยเฉพาะในช่วง 1 เดือนก่อนเผยแพร่งบการเงินต่อสาธารณชน

ทุกครั้งที่กรรมการและผู้บริหารคนใดได้ทำการซื้อขาย จำหน่าย จ่าย หรือโอนหุ้นของบริษัท
จะต้องแจ้งให้เลขานุการบริษัททราบ เพื่อดำเนินการรายงานให้สำนักงานคณะกรรมการ ก.ล.ต.
ทราบภายในระยะเวลาที่กำหนด
รวมทั้งได้กำหนดวาระรายงานการถือครองหลักทรัพย์บริษัทของกรรมการรวมคู่สมรสต่อที่ประชุมคณะกรรมการบริษัทเป็นประจำทุกไตรมาส
ทั้งนี้ หากมีความเสียหายใดๆ เกิดขึ้น
และสามารถพิสูจน์ได้ว่าความเสียหายนั้นได้เกิดจากการกระทำของกรรมการและผู้บริหารรายใด
กรรมการและผู้บริหารรายนั้นจะได้รับการลงโทษและต้องรับผิดชอบชดใช้ความเสียหายที่เกิดขึ้นแก่บริษัท

ด้านทรัพยากรมนุษย์

ด้วยวิสัยทัศน์ที่มุ่งมั่นจะเป็นบริษัทชั้นนำในการขาย การบริการ
และการสร้างความพึงพอใจสูงสุดแก่ลูกค้า
บริษัทจึงได้ให้ความสำคัญอย่างยิ่งในเรื่องการบริหารทรัพยากรมนุษย์
เริ่มจากนโยบายพื้นฐานที่บริษัทเปิดโอกาสให้บุคลากรทั้งหมดมีส่วนร่วมในระบบงานต่างๆ
ทั้งระดับการบริหารจัดการและการปฏิบัติงาน ไม่ว่าจะเป็นการหาแนวคิดใหม่ๆ
เพื่อปรับปรุงวิธีการทำงานและปรับเปลี่ยนสภาพแวดล้อมในการทำงานให้มีประสิทธิภาพมากขึ้นอยู่เสมอ
การวางแผนงานและการนำไปสู่การปฏิบัติจริงที่ได้ผลตรงตามวัตถุประสงค์
รวมทั้งการส่งเสริมผลักดันให้มีการร่วมสร้างนวัตกรรมใหม่อย่างต่อเนื่อง
เพื่อเสริมสร้างคุณค่าแก่สินค้าและบริการที่จะส่งมอบถึงผู้บริโภค

บริษัทได้มีการวางแผนและดำเนินการด้านบุคลากรให้มีความเหมาะสมสอดคล้องกับสถานการณ์ที่เปลี่ยนแปลงไปตามสภาวะการแข่งขัน
สภาพเศรษฐกิจและสังคม
ในเชิงโครงสร้างบริษัทได้มีการพัฒนาจัดทำแผนภูมิโครงสร้างองค์กรย่อยแยกตามหน่วยงานแต่ละระดับ
เพื่อสื่อสารให้พนักงานทุกคนได้เข้าใจวิธีการแบ่งแยกหน้าที่และสายการบังคับบัญชาที่ชัดเจน
พร้อมทั้งมีการปรับคำอธิบายลักษณะงาน (Job Description) ให้เป็นปัจจุบัน
สะท้อนการมุ่งเน้นให้พนักงานเข้าใจในบทบาทหน้าที่และความรับผิดชอบที่ได้รับมอบหมาย
เพื่อเพิ่มประสิทธิผลของการปฏิบัติงาน
ลดการทำงานซ้ำซ้อนและสามารถประเมินผลงานได้อย่างชัดเจน
ซึ่งบริษัทจะมีการพิจารณาให้รางวัลและผลตอบแทนที่เหมาะสมตามความรู้ความสามารถ
ความรับผิดชอบ ความมุ่งมั่นและผลการปฏิบัติงานของพนักงานเป็นรายบุคคล
มีการส่งเสริมและสนับสนุนให้พนักงานได้มีโอกาสก้าวหน้าในสายอาชีพ (Career Path)
โดยในปีที่ผ่านมามีพนักงานที่ก้าวขึ้นสู่ตำแหน่งผู้บริหารรุ่นใหม่ในหลายหน่วยงานสำคัญ
ซึ่งจะเป็นกำลังสำคัญในการขับเคลื่อนองค์กรสานต่อเพื่อมุ่งสู่ความสำเร็จยิ่งขึ้นต่อไป

บริษัทมีความตระหนักอย่างสูงว่าพนักงานเป็นทรัพยากรที่มีค่าอย่างยิ่งในการสร้างความสำเร็จท่ามกลางสภาพการแข่งขันที่ทวีความรุนแรงมากขึ้นในทุกขณะ
ดังนั้นบริษัทจึงได้ทุ่มเทพัฒนาพนักงานโดยจัดโครงการพัฒนาความรู้ความสามารถให้พนักงานอย่างต่อเนื่อง
มุ่งเน้นการพัฒนาฝึกอบรมโดยการออกแบบและจัดหาหลักสูตรที่สถาบันต่างๆ
จัดขึ้นเพื่อเพิ่มขีดความสามารถเฉพาะบุคคลในเชิงรุกทุกมิติให้แก่ผู้บริหารและพนักงานทุกระดับ
ทั้งหลักสูตรบังคับและหลักสูตรวิชาชีพ
ซึ่งพนักงานสามารถเลือกเข้ารับการอบรม/สัมมนาได้ตามความสนใจและเหมาะสมกับหน้าที่การงานตามแผนการอบรม/สัมมนาประจำปี
ซึ่งจะสอดรับกับนโยบายของบริษัท
รวมทั้งการสร้างนวัตกรรมการเรียนรู้และบริหารองค์ความรู้อย่างเป็นระบบทั่วทั้งองค์กร
โดยส่งเสริมให้มีการสร้างเครือข่ายแลกเปลี่ยนและถ่ายทอดความรู้ในรูปแบบต่างๆ เช่น
การจัดกิจกรรม Workshop การสัมมนาเชิงวิชาการ การเสวนาแลกเปลี่ยนความคิดเห็น เป็นต้น
ด้วยประสิทธิภาพการบริหารจัดการที่ดีขึ้น
ปีนี้ท่ามกลางสภาพเศรษฐกิจที่ชะลอตัวแต่บริษัทยังคงจัดให้พนักงานได้เข้ารับการอบรม/สัมมนาในจำนวนที่ใกล้เคียงกับปีก่อนโดยปรับเปลี่ยนวิธีจัดการและปรับลดขนาดลงบ้าง

นอกจากนี้บริษัทยังได้ดูแลพนักงานให้สามารถปฏิบัติงานด้วยความผาสุก
โดยจัดให้มีสภาพแวดล้อมในการทำงานที่เอื้ออำนวยประโยชน์และคำนึงถึงความปลอดภัยต่อชีวิต
สุขภาพและทรัพย์สินของพนักงานสอดคล้องกับพระราชบัญญัติความปลอดภัย
อาชีวอนามัยและสภาพแวดล้อมในการทำงาน ซึ่งมีคณะกรรมการความปลอดภัยฯ
ที่บริษัทแต่งตั้งขึ้นเป็นคณะทำงาน มีการสร้างจิตสำนึกในด้านความปลอดภัยในการทำงานตลอดเวลา
จัดเตรียมระบบป้องกันภัยและความพร้อมด้านอุปกรณ์ความปลอดภัยต่างๆ ที่พร้อมใช้งานอยู่เสมอ เช่น
สัญญาณเตือนภัย ถังดับเพลิง ไฟฉุกเฉิน เป็นต้น
พร้อมทั้งจัดให้มีการซ้อมหนีไฟและป้องกันอัคคีภัยประจำปี ทั้งภาคทฤษฎีและปฏิบัติ

สำหรับการจัดสวัสดิการต่างๆ ให้แก่พนักงาน
บริษัทตระหนักถึงความต้องการและประโยชน์ของพนักงานเพื่อเป็นการสร้างขวัญกำลังใจในการทำงาน
การช่วยลดภาระค่าครองชีพ การสร้างความมั่นคงในวัยเกษียณ
และบรรเทาทุกข์ในยามที่พนักงานเดือดร้อน เช่น การจัดให้มีเครื่องแบบชุดทำงาน
การจ่ายโบนัสประจำปี การประกันอุบัติเหตุกลุ่ม การจัดตั้งกองทุนสำรองเลี้ยงชีพ
เงินบำเหน็จเกษียณอายุ และเงินช่วยเหลือกรณีพิเศษ เช่น การสมรส การคลอดบุตร
การประสบอุบัติภัย เป็นต้น มีโครงการส่งเสริมและสนับสนุนให้พนักงานออกกำลังกายเพื่อสุขภาพ
โดยเชื่อว่าคุณภาพงานและการทำงานที่มีประสิทธิภาพมาจากบุคคลากรที่มีสุขภาพกายและสุขภาพใจที่ดี
ตลอดจนจัดช่องทางให้พนักงานสามารถแสดงความคิดเห็น
เสนอข้อร้องเรียนหรือรายงานการกระทำความผิด ผ่านกล่องรับข้อคิดเห็นซึ่งติดไว้ภายในบริษัท
รวมทั้งมีมาตรการป้องกันความเสียหายที่อาจเกิดขึ้นกับบุคคลที่เกี่ยวข้อง
เพื่อให้พนักงานมั่นใจและกล้าแสดงความคิดเห็นและข้อร้องเรียน
พร้อมกันนี้ยังจัดให้มีจุลสารเพื่อให้พนักงานที่ปฏิบัติงานในสถานที่ต่างๆ
ได้มีโอกาสรับรู้ข่าวสารของบริษัท,เพื่อนพนักงาน
ตลอดจนข้อมูลข่าวสารที่ช่วยให้พนักงานได้รับความรู้ที่เป็นประโยชน์

ความรับผิดชอบต่อสังคม และสิ่งแวดล้อม

บริษัทมีเจตนารมณ์ที่แน่วแน่ในการมีส่วนร่วมในความรับผิดชอบต่อสังคมและสิ่งแวดล้อม
โดยเริ่มจากการดำเนินธุรกิจที่มีจริยธรรมและคุณธรรม การตอบแทนสังคมด้วยการมอบสิ่งดีๆ
แก่สังคมผ่านการมีส่วนร่วมในการส่งเสริมและสนับสนุนกิจกรรมทางสังคมและสิ่งแวดล้อมอันเป็นสาธารณประโยชน์ต่อชุมชนอย่างต่อเนื่อง
ดังนี้

ด้านการศึกษา

บริษัทมอบทุนการศึกษาเข้ากองทุนพนักงานเครือสหพัฒนพิบูลภายใต้การจัดการของมูลนิธิร่วมจิตน้อมเกล้าเพื่อเยาวชนในพระบรมราชินูปถัมภ์
เพื่อสนับสนุนการศึกษาของเยาวชนจนจบระดับชั้นภาคบังคับ
นอกจากนี้ยังให้การสนับสนุนผู้ด้อยโอกาสในการศึกษาได้เรียนในสายอาชีพ
ซึ่งบริษัทได้ร่วมมือกับคณะกรรมการอาชีวศึกษาในการจัดหลักสูตรอบรมวิชาชีพเสริมสวย
และสนับสนุนกิจกรรมคนพันธุ์อาเพื่อส่งเสริมผู้เรียนสายอาชีพ

การว่าจ้างคนพิการ

บริษัทมีนโยบายการจ้างคนพิการเข้าทำงานตามอัตราหรือตำแหน่งต่างๆ
โดยการพิจารณาคัดเลือกจากคนพิการที่กรมฟื้นฟูฯ
ส่งมาให้ตามความเหมาะสมกับตำแหน่งที่คนพิการจะสามารถปฏิบัติงานได้
เพื่อให้มีรายได้พึ่งพาตนเองและสามารถดำรงชีพอยู่ร่วมในสังคมอย่างมีเกียรติ

โครงการป้องกันและบริหารจัดการเรื่องเอดส์

บริษัทมีนโยบายป้องกันและการบริหารจัดการเรื่องเอดส์ในบริษัทอย่างชัดเจน
เริ่มตั้งแต่การงดตรวจเลือดเพื่อหาเชื้อเอดส์จากผู้สมัครงาน
ซึ่งเป็นการเคารพต่อศักดิ์ศรีความเป็นมนุษย์และสิทธิพื้นฐานของมนุษย์ชาติ
การให้การศึกษาเรื่องเอดส์แก่พนักงาน
และให้ความช่วยเหลืองานกิจกรรมทางสังคมร่วมกับสมาคมต่างๆ
ในเรื่องเอดส์ตลอดมาอย่างต่อเนื่อง
ในการนี้บริษัทได้รับใบรับรองมาตรฐานการบริหารจัดการเรื่องเอดส์ในสถานประกอบการระดับเงิน
ตามเกณฑ์ของ AIDS–Response Standard Organization (ASO Thailand)
จากกรมสวัสดิการและคุ้มครองแรงงาน กระทรวงแรงงาน และกรมควบคุมโรค
กระทรวงสาธารณสุขด้านอนุรักษ์พลังงาน

ด้านอนุรักษ์พลังงาน

บริษัทมีนโยบายในการอนุรักษ์พลังงาน
โดยมุ่งเน้นการสร้างจิตสำนึกให้พนักงานมีความรู้ความเข้าใจตระหนักถึงการอนุรักษ์พลังงาน
ทั้งไฟฟ้า น้ำมันเชื้อเพลิง น้ำประปา และการใช้ทรัพยากรอย่างคุ้มค่า ลดปริมาณการใช้กระดาษ
มีการบริหารจัดการโดยการปรับเปลี่ยนอุปกรณ์ที่มีการใช้พลังงานสูง
เทคโนโลยีล้าสมัยและค่าบำรุงรักษาสูง
ด้วยวิธีการจัดหาอุปกรณ์ที่สามารถประหยัดพลังงานมาใช้ทดแทน และส่งเสริมการนำวัสดุกลับมาใช้ซ้ำ
(Reuse) เป็นต้น

ด้านสาธารณกุศล

บริษัทได้ร่วมดำเนินโครงการเพื่อการกุศล และสนับสนุนกิจกรรมเพื่อสาธารณประโยชน์ต่อชุมชน
สังคม และสิ่งแวดล้อมมาอย่างสม่ำเสมอผ่านทางองค์กรต่างๆ อาทิเช่น

- โสสะมูลนิธิแห่งประเทศไทยในพระบรมราชูปถัมภ์

- มูลนิธิอาสาเพื่อนพึ่ง (ภาฯ) ยามยาก

- สภากาชาดไทย

- สภาสตรีแห่งชาติ

- สภาสังคมสงเคราะห์แห่งประเทศไทย

- สหพันธ์สมาคมสตรีอาสาสมัครรักษาดินแดนแห่งประเทศไทย

- คณะแพทย์ศาสตร์โรงพยาบาลรามาธิบดี

- กองทุนสวัสดิการคณะแพทย์ศาสตร์โรงพยาบาลรามาธิบดี

- มูลนิธิโรงพยาบาลสมเด็จเจ้าพระยา

- มูลนิธิเด็กโรคหัวใจ

- มูลนิธิ ดร.เทียม โชควัฒนา

- มูลนิธิร่วมใจเครือสหพัฒน์

- มูลนิธิสมเด็จพระพุฒาจารย์ (โต พรหมรังสี)

- มูลนิธิกฤตานุสรณ์

- มูลนิธิซอนต้า

- มูลนิธิกระต่ายในดวงจันทร์

- มูลนิธิเพื่อสิ่งแวดล้อม

นอกเหนือจากการร่วมกิจกรรมเพื่อสาธารณประโยชน์ต่อชุมชน สังคม
และสิ่งแวดล้อมผ่านทางองค์กรต่างๆ ในรูปแบบของการบริจาคเงินเพื่อเป็นการช่วยเหลือแล้ว
บริษัทยังได้ร่วมกิจกรรมการกุศลต่างๆ
โดยการส่งทีมงานและพนักงานที่มีความชำนาญเข้าร่วมงานในด้านกำลัง ผู้ร่วมสนับสนุน เช่น การส่ง
Make-Up Artist และ Hair Stylist
เพื่อช่วยแต่งหน้าและจัดตกแต่งทรงผมให้นักร้อง/นักแสดง
การมอบผลิตภัณฑ์บริษัทให้เป็นของขวัญ/ของรางวัล การอบรมพัฒนาวิชาชีพเสริมความงาม เป็นต้น

จำนวนพนักงาน ณ วันสิ้นปี 2551 รวมทั้งสิ้น 1,094 คน ลดลง 6.01% แบ่งตามสายงาน ดังนี้

ฝ่ายบริหาร 15 คน

ฝ่ายขายและการตลาด 959 คน

ฝ่ายบัญชี-การเงิน 33 คน

ฝ่ายสำนักงาน 41 คน

อื่นๆ 46 คน

รวมทั้งหมด 1,094 คน

ค่าตอบแทนของพนักงานโดยรวมในปี 2551 แยกตามประเภทค่าตอบแทน ดังนี้

เงินเดือน 196,756,327.00 บาท

ค่าล่วงเวลาและเบี้ยเลี้ยง 15,356,242.00 บาท

โบนัส 24,587,135.00 บาท

เงินเกษียณอายุ 8,194,536.73 บาท

รางวัลการขาย 36,679,057.97 บาท

รางวัลอื่นๆ 8,381,801.58 บาท

กองทุนสำรองเลี้ยงชีพ 4,072,875.70 บาท

กองทุนประกันสังคม 8,098,296.00 บาท

ค่าพาหนะ 5,640,536.00 บาท

ค่าวิชา 3,498,357.00 บาท

เงินช่วยค่าครองชีพ 4,062,332.00 บาท

อื่นๆ 3,637,103.19 บาท
รวมทั้งหมด 318,964,600.17 บาท